“Terima Kasih Kerana Berkongsi Rasa Sakit & Sedih.” Reda Pemergian Anak, Ibu Ashraf Sinclair Luah Rasa Hati. Sebak!

Hati ibu mana yang tidak pilu, jiwa ibu mana yang tidak diruntun sedih. Anak yang dikandung dan dibesarkan akhirnya kembali dijemput Ilahi. Namun takdir Tuhan tak siapa yang mampu menduga. Disebalik dugaan itu pasti ada hikmah yang tersembunyi. Sebagai hambanya, kita perlu sabar dan menerima segala ujian dengan hati yang reda.

Demikian juga dengan ibu kepada Allahyarham Ashraf Sinclair.  Pulangnya si anak ke negeri abadi buat selama-lamanya tidak mampu diterima namun hatinya kini reda.

Dalam satu perkongsian di media sosial baru-baru ini, Khadijah A Rahman , ibu kepada arwah Ashraf berkongsi bingkisan hatinya selepas anak lelakinya pulang buat selama-lamanya kepangkuan Ilahi.

Menerusi penulisan itu, Khadijah memberitahu betapa dia terkesan dengan pemergian anak lelakinya itu. Dia juga tidak dapat menggambarkan perasaannya sekarang berikutan terlalu hiba.

“Saya tak tahu mahu bermula daripada mana. Terlalu berat dan sukar menggambarkan perasaan saya ketika ini.”

Dalam pada itu, dia turut menzahirkan penghargaan kepada semua kerana berkongsi kesedihan yang dia dan keluarga alami atas pemergian anak tersayang.

“Bagaimanapun, saya perlu mengatakannya bagi pihak anak saya, Ashraf. Terima kasih kepada semua insan dalam dunia ini yang berkongsi kesedihan dan kesakitan atas pemergian Ashraf Daniel Mohamed Sinclair.”

Allahyarham Ashraf  meninggalkan seorangi isteri iaitu Bunga Citra Lestari dan seorang anak lelaki, Noah Sinclair. Jenazah allahayarham telah dikebumikan di San Diego Hills, Jakarta Barat


Anak Lelaki Tetap Kena Buat Kerja Rumah. Lelaki Ini Kongsi Didikan Arwah Ibu Sejak Kecil, Bikin Netizen Kagum!

Jika dahulu, anak lelaki jarang sekali berada di dapur. Anggapan lelaki ketua keluarga keluar mencari rezeki, mana anak perempuan pula di dapur menguruskan rumahtangga.

Situasi itu membuatkan segelintir anak lelaki apabila dewasa tidak tahu menguruskan diri termasuk mengemas bilik, memasak dan bahkan segala kelengkapan termasuk pakaian disediakan oleh isteri.

Namun zaman berubah, didikan begitu juga berubah selari dengan peredaran masa. Kini ramai ibu bapa mula sedar bahawa tugas menguruskan rumahtangga bukan terletak kepada wanita semata.

Sebagaimana perkongsian lelaki ini menarik perhatian warganet apabila gelagatnya mengemas rumah tanpa kekok.

Berkongsi cara didikan arwah ibu, lelaki ini berharap  lelaki ringan tulang untuk menguruskan rumah, bukan bergantung kepada kaum wanita.

“Paksu, saya lama dah nak tanya…..macam mana parent didik paksu jadi rajin mengemas dan pandai memasak” macam yang paksu duk buat selalu”???
Guys.

Banyak kali paksu ditanya soalan macam tu. Jadi harini paksu sharelah dengan semua friends & followers paksu di muka buku (especially ibu-ibu) beberapa tips untuk didik “anak lelaki” agar tidak jadi raja dan hanya pandai besarkan telur dua biji kat celah kelangkang tu, huhuhu!!!

1. Sejak usia 5 tahun, arwah mak paksu dah biasakan paksu dengan kerja rumah (sebab paksu anak manja/bongsu, memang selalunya duk berkepit je bawah ketiak ibu). Jadi paksu terdedah dengan semua tu dari awal dulu. Arwah mak cuci baju, paksu pun cuci baju. Bila mak paksu sidai kain, paksu pun sibuk ikut tiru. Arwah mak masuk dapur masak, paksu pun ikut masak sama (tapi masak style paksu). Budak-budak kan masa tu, apa yang paksu tengok itulah yang paksu ikut…..ha gittu. (Dah pecah rahsia no satu).

2. Paksu amalkan buat selalu. Bangun je tidur kemas katil dulu. Lipat selimut dan susun bantal satu-satu. Seminggu sekali paksu lap dan sapu. Lepas makan paksu kemas terus tak ada tangguh atau tunggu. Bila paksu buat lagutu, lama kelamaan dia jadi habit/tabiat…..kalau tak buat, hidup ni rasa macam tak lengkap (paksu rasa macam sesuatu). Train anak tu untuk buat selalu pasti diorang akan terbiasa nanti (trust me sebab paksu tak pernah menipu).

3. Arwah mak paksu selalu puji, rajinnya anak ibu. Paksu memang pantang dipuji mula la kembang kuncup hidung paksu yang macam pelepah kayu tu. Bila dah dipuji, secara tak langsung ia bagi semangat dan dorongan untuk paksu walau sebetulnya paksu ni bukan rajin mana pun (malas jugak macam lembu). Terima kasih mak sebab selalu puji paksu dulu. Sebab pujian tu buat paksu jadi rajin buat kerja rumah dan sekarang jadi kerjaya kedua paksu. Jadi ibu-ibu yang baca post ni jangan lokek untuk puji anak-anak tau.

4. Satu lagi paksu memang dididik oleh arwah mak untuk ringan tulang dan saling membantu. Arwah mak paksu berniaga kedai makan dulu. Jadi paksu tolong apa yang mampu. Paksu tak kisah orang nak cop paksu anak mak/anak manja atau macam ni macam tu. Sebab niat paksu satu, nak ringankan tugas arwah mak paksu…..cuma itu.

5. Last but not least, jangan takut nak marah/tegur anak (tak kira laki atau perempuan) yang malas untuk sama-sama buat kerja atau bantu. Sebab bebelan mak-mak/ibu-ibu ni amat dasyat tau. Kalah pontianak harum sundal malam punya pekikan dimalam jumaat yang syahdu. Kalau rasa tak nak mak-mak naik hantu, elok buat kerja tu. Huhuhu!!!

Pada semua ibu-ibu, jangan manjakan sangat anak lelaki tu. Ubahlah mindset zaman tok kaduk dulu-dulu. Percayalah buat kerja perempuan ni takkan ubah anak-anak lelaki korang menjadi pondan atau lelaki jelmaan perempuan kecuali depa sendiri yang gatal burung nak jadi lagutu. Pada abah-abah, ubahlah perangai jadi raja dan tuan dalam rumah sendiri sebab zaman laaaniii bukan zaman Jepun tau. Zaman yang mana semua orang perempuan sumbat satu-satu. Laani era baru. Tunjukkan contoh yang baik, pasti anak-anak akan tiru.
Makan tempoyak cicah budu.
Senduk nasi pakai sudu.
Kalau nak anak rajin selalu.
Didiklah dari awal bukan bila dah kertu.
Haaaaa gitttuuuu!!!
#pesanseoranglelaki

Sumber: Redzuan Abd Manaf

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Kolesterol Boleh Diturunkan Hanya Dengan Sawi, Memang Terbaik, Wajib Cuba!

Masalah kolesterol tinggi antara yang menjadi ketakutan bagi kita. Mana taknya kerana kolesterol yang tinggi antara punca risiko kepada pelbagai penyakit. Pengambilan makanan yang tinggi kolesterol seperti lemak, minyak dan sebagainya antara yang patut dielakkan.

Dalam penyediaan masakan Melayu, kita tidak terlepas daripada mengambil jenis makanan kaya lemak ini dalam menu harian seperti makanan bertumis dan bersantan.

Namun semua ibu harus lebih bijak menyediakan jenis makanan yang lebih sihat dan bebas daripada kolesterol tinggi untuk keluarga.

Pun begitu ada caranya untuk memastikan kolesterol yang tinggi dapat dikurangkan pada kadar yang lebih baik. Saudari Noor Azlina berkongsi caranya untuk mengurangkan kolesterol dengan hanya mengamalkan dua bahan terpilih sahaja.

Menariknya, petua yang dikongsikan olehnya ini merupakan saranan daripada seorang doktor. Jom kita cuba!

Disini Kak Noor nak kongsi ilmu yang Kak Noor sendiri belajar dari seorang doktor, iaitu tip untuk menurunkan kolestrol dengan cepat dan berkesan tanpa mengambil ubat.

Bahan-bahan:
Buah nenas
Sayur sawi

1. Kisar halus dua bahan ini sampai jadi jus.

2. Minum sekali sehari.

3. Amalkan minum jus ini setiap hari.

Insyaallah dengan izinNya, kolesterol akan dapat diturunkan dengan cepat. Insyallah.

Turunkan Kolesterol Tinggi?

#Sayuran Hijau
Selain sawi dan nenas yang dikongsikan wanita ini, sayuran berdaun hijau antara yang disarankan untuk menurunkan kadar kolesterol yang tinggi dalam tubuh. Sayuran berdaun hijau memiliki kandungan antioksidan yang tinggi. Bayam, kacang buncis, kacang panjang dan banyak lagi jenis sayuran hijau antara yang disarankan.

#Kekacang
Walnut, badam dan segala jenis kekacang dapat mengawal kolesterol daripada terus berkumpul di dalam badan. Serat yang tinggi membantu menyingkirkan kolesterol ini.

#Oat
Begitu juga dengan oat. Oat merupakan makanan yang dapat menyerap dan sekaligus menyingkirkan lemak dan kolesterol yang terkumpul di dalam badan. Amalkan oat ini setiap hari.


Isteri Buat Kejutan Tunjuk Kit Hamil, Suami Suruh Kuarantin! Rupanya Salah Faham Dengan Kit Ujian Kendiri Covid-19

Zaman wabak sekarang ni, dah jadi kewajipan untuk kita buat stok kit ujian kendiri jenis air liur di rumah. Kalau rasa macam tak sihat, boleh terus guna.

Sebut pasal kit ujian kendiri, ada satu kit yang sama bentuk seperti itu, apa lagi kalau bukan alat penguji kehamilan.

Baru-baru ini, ada seorang isteri berkongsi kejutan yang dibuatnya terhadap suami tercinta, iaitu mereka bakal dikurniakan cahaya mata kedua selepas jarak 3 tahu dari anak sulung mereka.

Pada awalnya dia mahu membuat kejutan dengan memberi kit ujian kehamilan bertanda positif itu kepada suaminya, tetapi lain pula yang jadi!

Suaminya yang ketika itu sedang mengaji terkejut apabila isteri memberi kit keputusan positif dan cepat-cepat menyuruhnya terus kuarantin kerana menganggap itu kit ujian kendiri Covid-19.

Namun selepas dijelaskan bahawa itu adalah alat penguji kehamilan, suami Ogy terus menzahirkan rasa syukur kerana anak perempuan mereka bakal mendapat adik baharu.

Meneliti di ruangan komen, ada juga di kalangan netizen mengaku pernah keliru dengan kedua-dua kit tersebut.

Wahh pandainya adik-adik baca doa!

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


“Mata Papa Masuk Habuk.” Isteri Masuk Hospital, Fizz Fairuz Luah Rasa Terharu Anak Sulung Memahami & Bantu Jaga Adik!

Baru- baru ini pelakon terkenal, Datuk Fizz Fairuz berkongsi berita isteri kesayangannya, Datin Almy Nadia dimasukkan ke hospital kerana mempunyai batu karang dalam hempedu. kini, Almy dilaporkan sudah berada dalam keadaan stabil dan beransur pulih.

Namun, Fizz berkongsi rasa sebak dan terharu dek kerana anak sulungnya yang sudah pandai memikul tanggung jawab dengan menguruskan adik-adiknya lain. Kisah tersebut dimuat naik dalam satu video menerusi instagramnya.

“Bila papa tengok video ni, mata papa masuk habuk. Tak tahu nak cakap, dengan keadaan mama dia sakit. Tapi papa bersyukur dapat anak yang faham dan rajin macam kakak,” tulis Fizz menerusi kapsyennya.

Perkongsian tersebut turut mendapat respond dari isterinya Almy. Dengan rasa sebak dan terharu, Almy mengatakan rasa bangga dengan sifat anaknya yang membantu walaupun pada usia yang masih kecil, tetapi memahami keadaan yang dialami.

“Itulah Arianna, bila susah, nampak sangat-sangat membantu dan memahami keadaan mama, papa dan family. Syukur Ya Allah. Mama tengok video ni pun mama (menangis). Thank you love sebab jaga anak- anak masa mama sakit. Thank you love…”

Rata-rata yang membaca kapsyen dan melihat video tersebut meluahkan rasa terharu akan keprihatinan anak sulung Almy dan fizz.


“Beratap Nipah, Berdinding Plywood.  Di Sini Dapur, Di Sinilah Ruang Tamu.” Keluarga Ni Mohon Bantuan RM7K!

Setiap ujian yang diterima seseorang pasti ada hikmahnya. Jika kita diuji, usah mengeluh pasti ada hikmah yang terkandung di sebaliknya. Kita adalah insan terpilih yang mendapat perhatian Dia.

Demikian juga dengan keluarga ini yang hidup dalam kedaaan kekurangan. Namun kerajinan ketua keluarga wajar dipuji kerana biarpun serba kekurangan, namun masih tetap berusaha mencari rezeki buat mereka sekeluarga.

Inilah kisah hidup seorang penoreh getah dan keluarganya mendapat perhatian kerana memerlukan sumbangan sebanyak RM 7,000 untuk menyiapkan rumah yang terbengkalai yang pernah dibinanya.

Kesusahan keluarga ini mendapat perhatian Puan Natipah Abu  yang merupakan seorang sukarelawan yang memberi bantuan dan banyak membantu mereka yang memerlukan.

Justeru, puan Natipah Abu mengajak orang ramai untuk menyalurkan sumbangan buat keluarga ini.

Kalau nak jumpa Mat tu .. kena mai musim hujan ! Kalau dak, jangan harap boleh jumpa dia .. motong tak berenti dia tu ! “
Itulah gambaran orang kampung tentang betapa rajinnya Hamba Allah ini. Dengan motosikal cabuknya, dia berulang-alik selama 40 minit sehari satu hala untuk menoreh di sebuah ladang getah.

Sungguhpun dia seorang yang rajin, tetapi buat masa ini … hasil tulang empat keratnya itu belum mampu untuk memberikan keselesaan kepada keluarganya.
Dia hanya dibayar RM1 untuk sekilo getah yang dijual kepada pihak majikan. Tetapi apakan daya, itulah satu-satunya ikhtiar yang dia mampu untuk mencari rezeki yang halal bagi membesarkan ketiga-tiga orang anaknya.

Tinggal nun jauh di pedalaman , rata- rata penghuni kampung itu tinggal di atas tanah yang bukan hak milik sendiri. Atas sebab itulah pihak berwajib tidak dapat menyalurkan bantuan.
Semua barangan di dalam pondok buruknya yang berbumbungkan atap nipah dan rimbunan pohon markisa itu, merupakan barangan terpakai sumbangan orang. Bahkan … pakaian mereka juga, terpakai belaka.

Empat tahun yang lalu … sebaik lahirnya anak sulung Mat, dia mula membina sebuah rumah yang seadanya untuk mereka sekeluarga dengan cara mengumpul wang sedikit demi sedikit.
Namun masa berlalu .. anak semakin bertambah, Mat sudah tidak mampu lagi untuk mengumpul wang dan impian Mat untuk menyiapkan rumah itu sebagai tanda kasih kepada permaisuri hatinya pun terhenti di situ.

Alhamdulillah … bahan binaan utk ibu rumah, akan disumbangkan oleh seorang Hamba Allah manakala selebihnya, akan diselesaikan dengan sumbangan dari kita.
Yang menjadi tanggung jawab kita ialah menyiapkan dapur, bilik air , pendawaian elektrik dan menyediakan perabut asas seadanya utk keluarga ini.
Untuk kos upah pula .. Mat boleh bertukang cuma bahagian-bahagian tertentu saja yang akan diupah.

Sungguh pun Mat hanya seorang penoreh getah, namun keperluan anak-anak yang berusia 4 tahun, 2 tahun dan 5 bulan itu, tetap menjadi keutamaannya. Tidak pernah sekali-kali dia membiarkan insan di bawah tanggungannya kelaparan.
Jumaat yang barakah, kita niatkan Sedekah Jumaat ini untuk membantu saudara kita, Muhammad Shuid Bin Che Ahmad ( 36 tahun ) menyiapkan rumah barunya yang terbengkalai.

Semoga Allah murahkan rezeki keluarga ini dan hasil sedekah kita beramai-beramai sorang sedikit ini akan membolehkan mereka hidup dalam keadaan yang lebih sempurna berbanding hari ini di rumah baru kelak.
Sesungguhnya, di saat kita nyenyak tidur diulit mimpi indah di atas tilam yang empuk di dalam bilik yang indah … ada saudara kita di luar sana yang tidurnya hanya berselimutkan dingin malam.

Satu kita beri , sepuluh Allah ganti InsyaAllah ! .


Gurau Manja Suami Isteri, Zamarul Sakat Diana Yang Masih Berwuduk

Adat berumah tangga, ada kalanya pahit seperti kopi dan manis seperti gula. Setiap pasangan juga mempunyai cara tersendiri untuk memupuk kemesraan dalam hubungan itu.

Melihat video yang dikongsikan di TikTok, pelakon Zamarul Hisham kelihatan sedang menyakat isterinya, Diana Rafar yang pada ketika itu masih dalam keadaan berwuduk.

Video yang dikongsikan juga mendapat sambutan ramai sehingga 1 juta tontonan. Kapsyen yang dipaparkan turut menarik perhatian ramai.

“Suami memang suka kacau isteri yang dah berwuduk kan,” tulisnya.

Meninjau ke dalam ruangan komen, warganet kebanyakannya meluahkan perasaan yang sama seperti Diana dan dikatakan boleh ‘relate’ dengan situasi tersebut.

Untuk rekod, Zamarul dan Diana pernah disatukan pada 2009 dan perkahwinan mereka berakhir pada 15 Januari 2015. Namun, kerana masih ada perasaan sayang, hubungan mereka bertaut kembali dan membuat keputusan untuk rujuk pada 15 Mei pada tahun yang sama.

Sumber: TikTok Zamarul Hisham


Anda Suka Pukul-Pukul Anak? Teliti Apa Nasihat Pensyarah Ini!

“Saya selalu memukul anak saya yang berusia kerana 4 dan 2 tahun. Kenakalan mereka menyebabkan saya selalu tidak tahan sabar dan jadi cepat marah. Dengan kerja di rumah yang tak pernah habis. Suami pula selalu pulang lewat kerja dan keluar awal. Selalu saya memukul dan mencubit anak saya. Tapi apabila mereka tidur saya memandang wajah mereka yang mulus dan comel dengan kesedihan. Teruknya saya ini sebagai mak. Memukul anak yang tidak berdosa.”

Keluhan di atas sering juga terjadi kepada ibu bapa yang terpukul atau mencederakan anak sendiri hanya kerana kesalahan yang bukan dosa akhirat. Apatah lagi mereka di bawah usia dan belum matang dalam kehidupan.

Kebiasaan hukuman sering dikaitkan dengan cara kita mahu disiplinkan anak. Dikatakan hukuman dapat mengurangkan kekerapan tingkah laku yang tidak diinginkan berulang. Hakikatnya, apa yang diinginkan tidak selalunya terjadi. Malah perbuatan tersebut masih lagi terjadi dan terus berlaku.

Perasan atau tidak, ketika kita menghukum anak biasanya ia selalu disusuli dengan perasaan marah. Dalam kemarahan kita terus memukul atau mencubit anak dengan alasan kita mahu mengajar dan mendidik mereka. Namun hasilnya, memang terus dapat dilihat tapi kesan jangka panjangnya kita tidak pernah terduga.

Anak-anak perlu diberi penjelasan kenapa tingkah laku itu tidak boleh dibuat. Apa kesan tingkah laku itu kepada diri sendiri dan orang lain. Kesan disiplin itu bagus kerana melahirkan rasa bertanggungjawab, keyakinan diri dan kebolehan di dalam membezakan antara perbuatan baik dan tidak baik.

Kesan Pada Anak yang Kerap Dipukul dan Cubit

5. Ada juga anak yang bersikap agresif dan cepat marah apabila bersama kawan-kawan. Ini kerana anak ini tidak mempunyai kemahiran interpersonal dan tidak pandai membaca perasaan dan empati pada orang lain.

6. Kanak-kanak secara semula jadinya akan belajar menerusi apa yang mereka alami dan lihat pada persekitaran, jadi mereka juga akan membesar menjadi seorang yang pembengis.

Oleh yang demikian, apabila kita menjadi marah-marah dalam mendidik anak kena tahu punca. Ianya bukan sebab kelakuan anak. Selalunya keadaan tekanan yang dihadapi oleh ibu bapa dalam kehidupan. Hasilnya, anak terkena sasaran tekanan melalui hukuman. Sebab itu, kita katakan anak nakal. Hakikatnya, mereka baru belajar mengenal alam. Itulah cara mereka belajar sesuatu dan mengembangkan bakat diri dan potensi mereka. Pukul anak kerana mahu disiplin. Itu boleh. Tapi kalau kerap memukul anak  tandanya kita perlukan ilmu keibubapaan dalam mencerna tingkah laku yang baik dalam diri mereka.

Sumber : Saleha Idris


Demi Kelangsungan Hidup, Pakcik 78 Tahun Tetap Gigih Jual Air Tebu Di Tepi Jalan!

Demi kelangsungan hidup, diakui sejak kebelakangan ini ramai antara  kita perlu lakukan pelbagai usaha untuk mencari rezeki. Bukan mudah untuk lalui hidup yang kian mencabar kini, apatah lagi andai sudah berusia.

Walaupun kadang kala jumlah pendapatan yang diperolehi tidaklah sebanyak mana, namun demi sesuap nasi digagahkan jua untuk bekerja.

Ini sebagaimana dapat dilihat menerusi satu perkongsian video yang dimuatnaik oleh pengguna Facebook KakSah Katering Besut, memparkan seorang wargaemas berniaga air tebu di tepi jalan.

78 Tahun Masih Bekerja

Menerusi perkongsian video tersebut dapat dilihat seorang lelaki yang telah berusia 78 tahun dengan kudratnya yang semakin lemah, namun tetap diusahakan untuk mencari rezeki.

Tidak mahu hanya berserah dalam hal mendapatkan rezeki, tetap diusahakan  dengan membuka gerai air tebu di tepi jalan.

Apa yang lebih menyentuh hati,  pakcik ini menguruskan perniagaannya dengan setiap tugas seperti dari memesin tebu hinggalah membungkuskan air yang diminta pelanggan, semuanya  dilakukan sendirian tanpa dibantu oleh sesiapa.

Posting ini tular di media sosial apabila pengguna facebook mengajak orang ramai untuk membantu pakcik ini dengan membeli air tebu jualannya.

“Jom support ayoh kita jual air tebu… gerai ayoh dekat benar (sahaja)… berdekatan restoren Rumbia, pejabat agama, bengkel Kemas dan laluan pejabat Daerah Besut.

“Allah… ayoh kito ni berumur 78 masih kuat mencari rezeki. Kito anok mudo (anak muda) marilah tolong beli air tebu ayoh biar ayoh balik awal,” serunya.

Live yang berdurasi 10 minit itu juga menampakkan tangan pak cik terketar- ketar menuangkan air ke dalam cawan sambil menjawab pertanyaan lelaki yang merakam video tersebut.

Menurut perakam video, ayah telah lama berniaga di situ.

“Ayoh jual air tebu ni sejak saya masih kecil. Pernah menjual menggunakan basikal. Dulu kedai ayoh ni dilanggar… ini baru lagi ayoh buka semula.

“Sedihnya rasa… ayoh umur dah berusia masih bekerja.

“Harga air tebu ayoh hanya RM2. Ayoh pon mesin sendiri tebunya itu… marilah kita ramai-ramai membeli,” katanya.

Apa yang lebih sayu tatkala melihat terpancarnya kegembiraan di raut wajah tua itu apabila lelaki tersebut memborong kesemua air tebu yang dijual.

Jom saksikan video menarik tentang adik-adik BK kita ni makan Ayam McD 3X pedas. Boleh tahan ke tidak? Jom saksikan.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Guna Hand Sanitizer Beralkohol Ketika Melakukan Solat. Ada Keliru Hukum & Ni Pencerahannya!

Sejak wabak covid-19 melanda di negara ini, umum mengetahui selain disarankan untuk memakai mask, juga  penggunaan hand sanitizer sebagai satu langkah untuk memastikan tangan sentiasa bersih adalah sangat-sangat penting dan disarankan ketika ini untuk mengurangkan risiko jangkitan virus.

Pun begitu, umum mengetahui kandungan cecair hand sanitizer adalah terdiri daripada 60-95 peratus alkohol, lalu meninggalkan kekeliruan adakah ianya boleh digunakan ketika hendak melakukan solat.

Menjawab persoalan ini, ayuh kita fahami perkongsian info melalui akaun FB  Pejabat Mufti Wilayah Persekutuan.

Assalamualaikum Dato. Terdapat masjid yang meletakkan pencuci tangan pada pintu masjid. Jadi, bolehkah menggunakan hand sanitizer ketika melakukan solat adalakah ia dikira najis disebabkan ada alkohol di dalamnya. Mohon pencerahan Dato. Terima kasih

Jawapan

Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga baginda SAW, sahabat baginda SAW serta orang-orang yang mengikuti jejak langkah baginda SAW.

Dalam melakukan ibadah solat, di antara syarat sah solat yang wajib dipatuhi adalah menghilangkan najis yang terdapat pada badan dan pakaian. Persoalan pada kali ini adalah untuk menjelaskan penggunaan hand sanitizer (Pencuci Tangan) ketika hendak melakukan solat. Justeru sebaiknya kita membahaskan tentang apa yang terdapat pada kandungan dan bahan yang digunakan di dalam hand sanitizer (Pencuci tangan) itu sendiri.

Hand Sanitizer (Pencuci Tangan)

Penggunaan sanitizer adalah bertujuan untuk membunuh bakteria yang terdapat pada permukaan kulit. Ia juga merupakan bahan yang efektif dalam membunuh kuman dan bakteria berbanding mencuci tangan menggunakan air dan sabun.

Selain itu, terdapat juga hand sanitizer yang menggunakan bahan selain daripada alcohol untuk membunuh mikroorganisma dan bakteria seperti povidone-iodine atau triclosan.

Hukum Penggunaan Alkohol

Menuru jumhur ulama alkohol merupakan najis kerana ia termasuk di dalam cecair yang memabukkan. (Lihat al-Fiqh al-Manhaji, 1/183-184). Ini seperti hadis yang diriwayat oleh Ibnu Umar RA, sabda Nabi SAW:

كُلَّ مُسْكِرٍ خَمْرٌ وَأَنَّ كُلَّ خَمْرٍ حَرَامٌ

Maksudnya: “Setiap yang memabukkan adalah arak dan setiap arak adalah haram.”

Riwayat Muslim (2003)

Selain itu, Prof. Dr Basri bin Ibrahim al-Hasani al-Azhari menyebut di dalam kitabnya menyatakan para ulama berselisih pandangan tentang sama ada arak najis atau tidak. Pada dasarnya, ulama bersepakat tentang arak adalah najis, tetapi mereka berselisih tentang sifat kenajisannya. Segolongan ulama berpendapat arak merupakan najis dari segi ainnya. Manakala menurut pendapat yang lain arak tidak najis dari segi ainnya. Sebaliknya najis dari segi maknawi iaitu tidak boleh diminum kerana ia merupakan sesuatu yang kotor sperti dadah dan seumpanya. (Lihat Isu-isu Fiqh Halal & Haram Semasa, hlm. 598)

Fatwa Mufti Kerajaan Negara Brunei Darussalam Tahun 2005 (ms. 74) juga menyatakan: “Alkohol sintetik atau tiruan daripada campuran bahan kimia adalah haram meminumnya kerana sifatnya yang memudharatkan seperti mana racun. Adapun barangan kosmetik yang mengandungi alkohol yang dihasilkan melalui sintetik atau tiruan daripada campuran bahan kimia adalah harus menggunakannya, kerana ia bukan najis. Dengan ini juga, sah sembahyang seseorang yang memakai baju yang telah disembut dengan minyak wangi yang mengandungi alkohol yang dihasilkan melalui sintetik atau tiruan daripada campuran bahan kimia kerana ia bukan najis.”

Selain itu, Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-7 yang bersidang pada 11-12 April 1984 telah membincangkan Alkohol Menurut Pandangan Islam. Muzakarah telah memutuskan bahawa:

Begitu juga boleh rujuk artikel di laman web PMWP yang bertajuk IRSYAD AL-FATWA SIRI KE-185: MENGGUNAKAN ALCOHOL SWAB DAN MINYAK WANGI BERALKOHOL untuk maklumat lebih lanjut.

Kesimpulan

Kemunculan penularan virus Covid-19 telah melanda negara kita, oleh itu perlaksanaan menjaga kebersihan merupakan faktor utama bagi mengurangkan risiko dalam jangkitan virus ini. Justeru, timbul persoalan berkenaan dengan penggunaan hand sanitizer (Pencuci Tangan) semasa melakukan solat adakah ia dikira sebagai najis kerana kandungan alkohol di dalamnya

Berbalik kepada persoalan yang diajukan dan pendapat ulama yang diberikan, dapat disimpulkan bahawa hand sanitizer (pencuci tangan) adalah tidak najis dan boleh digunakannya ketika hendak melakukan sembahyang serta tidak dikira menanggung najis. Ini jelas seperti yang diputuskan oleh Muzakarah Jawatankuasa fatwa Majlis Kebangsaan iaitu Ubat-ubatan dan pewangi yang ada kandungan alkohol adalah harus dan dimaafkan.

Semoga Allah SWT memberikan kefahaman yang sahih terhadap agamaNya serta taufiq dan hidayah untuk mengamalkan syari’atNya dengan sebaiknya.


“Pendeknya Saat Membesarkan Anak-Anak. Dulu Riuh, Kini Tinggal Kenangan.” Luahan hati Seorang Ibu. Sebak!

Momen paling indah buat ibu bapa adalah melihat anak membesar di depan mata. Biar apa jua karenah dan perangai si anak, namun hati rasa gembira dan bersyukur dengan anugerah terindah dari Yang Maha Esa.

Namun, apabila anak-anak sudah besar pasti sedikit sebanyak meninggalkan kesan buat ibu bapa. Lebih-lebih lagi apabila si anak tinggal berjauhan. Sunyi dan sepi di rumah yang dahulunya riuh dengan gelak tawa.

PENDEKNYA SAAT MEMBESARKAN ANAK2

Satu ketika dulu rumah ini di penuhi oleh tawa tangis, jeritan, gaduh, lucu, gurausenda dan bagai lagi. Buku2 pensel, seluar baju berteraburan di lantai bilik. Bedak, sikat ntah ke penjuru mana. Kain selimut, bantal berteraburan d bawah meja. Maka…… kedengaran lah jeritan si emak suruh diam, kemaskan buku2 dan hantar pakaian kotor ke bilik air.

Pagi esoknya… seorang akan bertanya emak. “Mak… mana pensil saya.”. Kemudian sorang lagi brtanya… ” bedak mana makkk?” Sorang pulak akan tanya…” anak tudung saya mana mak?.
Mak segera lupakan jeritan semalam… “Tu laaa… lain kali jangan sepah barang2.”

Dan sekarang bila mak buka pintu bilik anak2…😔😔😔 ada katil yg dah kosong. Tmpt sangkut baju pun… sikit jer bajunya.

Apa yg tinggal hanyalah kesan kenangan dan bau kamu semua pada bantal, tilam, dinding dan sekitaran. Mak boleh cam mana satu bau anaknya. Tiap2 anak punyai bau istimewa masing2. Jadi… mak pun hidu udara bilik tu sedalam2nya untuk hilangkan rindu pada anak2.

Apa yg tinggal sekarang adalah memori gelak tawa tangis dan aneka perangai anak2. DAN JUGA… kehangatan badan anak2 dibawah pelukannya masa kecil dulu.
Hari ini rumah mak bersih. Kemas dan teratur.
Tapi ia seindah padang pasir yang x berpenghuni.
Buka dan tutup pintu pun sendirian. Dulu selalu jerit… suruh anakanak2 buka atau tutup.
Kamu semua dah ada dunia sendiri.
Dan mak/abah sentiasa memohon… YA ALLAHHH…peliharalah anak2 ku walau dmana jua mereka berada. Sesungguhnya kau maha pengasih lagi penyayang.

Nikmatilah waktu yg sedang dijalani sekarang kerana hari ini akan menjadi sejarah pada esok hari…

Dedicated to all parents… Kehidupan kita sekarang…untuk kawan2 yang seangkatan dan seusia.😥


Nukilan Terakhir Seorang Ibu Sebelum Mata Bengkak Tertutup. Cukup Meruntun Jiwa, Buat Ramai Yang Sebak!

Hati anak yang mana tidak meruntun jiwanya bila melihat ibu yang dicintai ditimpa penyakit. Sungguh sedih, pilu di hati tiada siapa yang tahu. Begitulah kini apa yang ditanggung oleh  Nurul Shafina apabila berkongsi kisah duka yang laluinya kini apabila ibunya diuji dengan penyakit kanser lidah.

Malah perkongsian terdahulu di akaun Nurul Shafina, dengan merendah hati memohon  doa daripada orang ramai untuk mendoakan kesihatan ibunya.

Bertarikh 4 March 2020 (Rabu), anak ini berkongsi pula nukilan terakhir daripada ibunya, apa yang nyata setiap baris ayat yang ditulis oleh ibunya membuatkan ramai yang sebak.

Nukilan terakhir mak tulis dalam buku sebelum mata mak keduanya bengkak dan tertutup sepenuhnya. Mak dah tak boleh berkata-kata . Dah tak boleh bersuara lagi. Lidah mak dah mengeras sepenuhnya. Mak hanya mampu menulis.

Kata-kata nasihat dari mak, piena akan ingat sampai bila-bila . Kami adik beradik akan ingat pesan mak untuk selamanya. Sebak hati bila baca apa yang mak tulis. Nasihat mak untuk kami adik beradik sentiasa terngiang-ngiang dalam ingatan. Semoga Allah permudahkan segala urusan mak.

Mak cepat sihat ya. Piena rindu mak yang dulu. Pina , adik-adik dan abah tak kuat tanpa mak. Kami semua perlukan mak. Mak penyeri rumah. Mak segalanya buat kami.

LOVE YOU MAK !

Simpan sini sebagai kenangan .

Syurgaku


Wanita Ni Kongsi Kisah Di Sebalik Talam Lauk Ayahbonda. Deep Perkongsiannya!

Lumrah kehidupan bila usia semakin tua, ingatan juga tidak setajam usia muda remaja. Pendengaran tidak berapa nyata, pandangan juga semakin kabur.

Ini sebagaimana kisah dikongsikan oleh seorang anak ini  yang menjaga orang tuanya yang uzur.

Walau apa dugaannya, tetap sabar menjaga dan melayan  orang tuanya dengan baik sekali.

Semoga apa yang tersurat dan tersirat dalam perkongsian ini akan  menjadi tauladan buat semua dalam menyantuni orang tua dengan sebaiknya.

Talam Lauk Ayahbonda

Kisah 1:
Tengah hari semalam seorang kakak saya singgah di rumah ayahbonda ketika dalam perjalanan ke kedai.
Tanya kakak saya:
Ada apa2 yang nak dikirim tak?

Lalu jawab ayahanda:
Kalau ada sotong yang elok tolong beli sikit.

Berkerut juga dahi saya mendengar pesanan ayahanda itu. Terfikir juga saya di dalam hati. Sotong? Nak buat apa? Dalam peti ais pun banyak lagi sotong.  Lagipun sejak PKP ni sudah beberapa kali saya masak lauk sotong. Saya lihat ayahanda tidak makan sangat pun.

Selepas kakak saya berlalu pergi,
saya pun bertanya Kepada ayahanda,
Sotong tu nak masak apa?

Jawab ayahanda saya dari atas kerusi rodanya, Sotong masak gulai (kari) sedap. Dah lama tak makan.
Lama juga teringin nak makan gulai sotong tapi tak ada siapa buat.

Saya terpinga2..

Baru 3 hari lepas saya masak kari sotong. Saya potong bulat2 sotong tu. Saya lihat ayahanda makan tapi ayahanda asyik mencedok kuahnya sahaja.

Ketika saya mencuci pinggan mangkuk pada malam tersebut, saya juga hairan mengapa kuah kari sahaja yang kering sedangkan sotongnya masih bergelimpangan di dalam mangkuk?

Tapi saya biarkan soalan itu mati di situ sahaja.

Namun persoalan itu terjawab sendiri tatkala saya berkata: kan 3 hari lepas saya baru masak kari sotong?

Jawab ayahanda..
Mana ada kari sotong???
Bapa tak nampak pun…..

Allahhu..
Hati saya meraung….

Kisah 2:
Kisah ini terjadi lebih kurang seminggu lebih yang lalu.

Seorang sahabat saya datang menghantar sebekas kari itik. Kari itik ni boleh dianggap makanan rare di langkawi. Memang susah nak jumpa di sini.

Kebetulan pada hari tersebut bonda berpuasa sunat rejab walaupun keadaan diri sangat uzur. Puas saya menghalang namun bonda tetap berkeras.

Ketika saya menyusun hidangan lauk di dalam talam untuk makan tengah hari, berkali2 bonda memesan kari itik itu simpan sikit untuk mak.
Walaupun saya sudah cakap ya,
bonda masih lagi memesan.
Teringin sungguh agaknya.

Sehinggalah sampai waktu berbuka,
saya gubah talam lauk bonda macam biasa. Biar semua tersusun rapi dalam mangkuk yang serba bersih. Memang itu style saya.
Semua lauk ada termasuk kari itik. kuih-muih pun ada. Air kosong, air manis dan nasi siap saya hidangkan.

Lalu saya minta diri pada bonda untuk bersolat maghrib awal kerana anak2 menanti untuk membaca quran. Maksudnya saya tidak menemani bonda berbuka puasa seperti 2-3 hari yang lalu.
Selepas solat isyak, big boss, ayahanda dan anak2 makan nasi berlaukkan hidangan yang saya sediakan untuk bonda berbuka puasa sebentar tadi.

Setelah selesai saya lihat semua hidangan hampir licin jadi mudahlah untuk saya mengemas.

Namun,
tatkala saya melangkah keluar dari bilik sekitar jam 5 pagi keesokan harinya, saya lihat bonda yang dalam keadaan lemah sedang bertahajjud di tempat solatnya.

Sebaik menyedari kelibat saya lalu bonda berhenti daripada membaca alQuran dan bertanya:

Mana gulai itik yang mak suruh simpan semalam?

Allah..
Terkedu saya seketika..
Mak, saya hidang gulai tu dalam talam. Saya letak betul2 di hadapan pinggan mak.

Mak tak makan ke?
Soal saya dalam nada terkejut!

Jawab bonda sayu….
Mak tak nampak pun gulai tu…….

Allahhuakbar..
Air mata saya berderai di hening subuh itu…

Konklusinya:

Daripada dua kisah ini,
maka ada satu perkara yang saya faham.

Tatkala ayahanda dan bonda sudah berusia maka banyak deria yang mereka miliki Allah telah ambil kembali satu persatu.Pandangan semakin kabur, ingatan semakin kurang, tenaga semakin lemah,
dan deria rasa juga kian terhakis.

Maka tanggungjawab kita bukan sekadar memasak dan bukan juga sekadar menghidangkan cantik2.

Namun kita harus duduk bersama, bercerita tentang setiap hidangan, mencedok, mengupas makanan, membuang tulang atau apa sahaja yang perlu sepertimana apa yang mereka lakukan ketika kita masih kecil.

Maka hari ini,
saya memasak kari sotong lagi. Saya tidak potong sotong itu. Biar besar2 supaya senang ayahanda saya nampak.

Sebelum ini banyak kali saya lihat ayahanda mencedok kuah, namun yang masuk ke pinggan sedikit sahaja.Yang lain semua tumpah ke meja.

Saya terlupa bahawa mata ayahanda sudah kelabu.Aim ayahanda sudah tersasar.Bersalahnya saya..

Jadi..
Hari ini saya cedok banyak2 kari sotong itu ke pinggan ayahanda walaupun ayahanda menolak.

Untuk bonda juga begitu.
Isi ketam saya keluarkan dan saya susun di tepi pinggan ayahanda.
Bonda mahu makan ketam sendiri. Saya biarkan.

Kesimpulannya

kita selalu berusaha untuk berbuat baik kepada ayahbobda. Kita sedih apabila kebaikan itu ada kalanya seolah2 tidak dihargai oleh mereka.

Hakikatnya kita yang terlupa bahawa kebaikan yang kita tabur itu harus seiring dengan usia ayahbonda kita yang kian terhakis ditelan masa.

Hargai Selagi Masih Ada.
Stayathome.
Hikmah dalam duka.


Tular Di Media Sosial ‘Skala Gred SPM’ 2020 & KPM Sahkan Itu Adalah Bukan Milik KPM!

Setelah pengumuman keputusan SPM dibuat, tular pula di facebook satu tangkap layar yang memaparkan jadual yang kononnya merupakan skala gred bagi Sijil Peperiksaan Malaysia (SPM) 2020.

Dalam pada yang sama dikatakan individu yang memuat naik gambar jadual  tersebut dengan kepsyen “Patut aku pelik budak-budak sekarang berderet A” diikuti “#bilasekolahdipolitikkan”

Gambar jadual tersebut telah tersebar di media sosial dan menimbulkan pelbagai spekulasi awam berkenaan keputusan pelajar-pelajar tersebut. Bagaimana pun Kementerian Pendidikan Malaysia (KPM) telah mengesahkan bahawa ‘Skala Gred SPM’ yang tular tersebut bukan milik Lembaga Peperiksaan.

Menurusi kenyataan media tersebut, KPM memaklumkan bahawa skla gred tersebut seolah-olah ianya adalah gred permarkahan sebenar SPM tahun 2020 serta boleh mengelirukan orang ramai, terutamanya ibu bapa dan calon SPM 2020.

Tegas KPM lagi, hantaran tersebut telah mencemar imej, kewibawaan dan kredibiliti Lembaaga Peperiksaan sebagai badan pentaksiran negara serta menggugat ketenteraman awam.

Oleh itu, satu laporan polis telah dibuat pada 10.31 malam tadi (semalam), selain laparan kepada Suruhanjaya Komunikasi dan Multimedia bagi siasan selanjutnya.


Sisa Kulit Telur Jangan Dibuang, Jadikan Baja Organik. Confirm Lebih Menjimatkan!

Pelbagai jenis baja berada dipasaran yang boleh dijadikan sebagai ‘makanan tambahan’ buat pokok-pokok mahupun tanaman kesayangan agar menjadi lebih subur, segar dan membesar dengan sihat.Baja juga boleh dihasilkan sendiri dan menariknya ia cukup mudah didapati dan boleh dilakukan sendiri.

Telur yang telah digunakan, jangan dibuang kulitnya. Ini kerana sisa kulit telur tersebut juga bermanfaat dan boleh dijadikan sebagai baja organik buat pokok-pokok mahupun tanaman di rumah.

Menerusi perkongsian Norisniyati Abdul Hamid beliau berkongsi cara menghasilkan baja organik daripada sisa kulit telur yang cukup mudah dilakukan. Apa yang penting ia selamat digunakan lagi menjimatkan, sekaligus mengelakkan pembaziran.

Telur kita makan.. kulit telur bagi pokok pulak makan.. so tiada pembaziran.. 🙂

Bahan-bahan:

Kulit Telur

Cara Membuat:

1.Basuh kulit telur tersebut.

2.Jemur kulit telur pada cahaya matahari.

3.Tumbuk hancur kulit telur tersebut menggunakan lesung batu.

4.Taburkan pada pokok/ tanaman seminggu sekali.

Siap! Selamat Mencuba!

Sumber:Norisniyati Abdul Hamid (Kebun Bandar: Jom Tanam Sendiri)


Sakit-sakit Belakang Lepas Bersalin, 9 Perkara Ibu-ibu Wajib Buat Untuk Redakannya

Sakit belakang selepas bersalin adalah perkara yang menakutkan para wanita. Kesan sakit belakang ini mengambil masa yang agak lama untuk dipulihkan.

Sesetengah berpendapat, rasa sakit belakang ini akan semakin pulih apabila anak berusia hampir setahun. Ini bermakna sakit berpanjangan ini berlarutan
sehingga setahun lamanya. Sakit bukan?

Bagi ibu-ibu jangan serik untuk mengandung lagi disebabkan masalah sakit belakang ini. Lapan tip ini patut anda cuba untuk memastikan rasa sakit sedikit
berkurangan.

1. Sentiasa Baring Tika Pantang
Ini petua orang-orang lama. Dikatakan ketika berpantang, ibu haruslah sentiasa berbaring dan elakkan duduk dalam tempoh waktu yang terlalu lama. Kesannya
bukan pada masa ini tetapi apabila selepas habis berpantang juga apabila usia makin meningkat. Jadi baring dan berehatlah semahunya.

2. Kembalikan Berat Asal
Mengandung menyebabkan kenaikan berat badan ibu yang bukan sedikit. Cubalah kembalikan berat badan asal supaya berat lebih stabil dan anda juga lebih yakin. Masalah sakit akan beransur hilang dengan berat yang stabil.

3. Elak Kasut Tinggi
Selepas masuk semula bekerja, elakkan sama sekali memakai kasut tinggi. Ini hanya akan membuatkan tubuh tidak disokong sepenuhnya oleh kaki. Berikan masa kepada tubuh anda untuk kembali kepada postur asalnya dan kemudian barulah mencuba untuk mengenakan kembali kasut cantik anda.

4. Jangan Bongkok Semasa Menyusu
Penyusuan dengan postur tubuh yang tepat adalah langkah mudah mengatasi masalah ini. Elakkan membongkok ketika anda menyusu. Dapatkan sokongan dengan bantal yang dilapik di bawah lengan atau juga mendekatkan bayi kepada kita. Elakkan sama sekali membongkok.

5. Rehatkan Badan
Tidur yang tidak mencukupi dek kerana terpaksa berjaga malam menyebabkan masalah sakit belakang bertambah kronik. Jika punya sedikit waktu, berehatlah dan tidurlah secukupnya. Paling penting, luruskan badan ketika tidur.

6. Tidur Selesa
Tidurlah dalam keadaan yang lebih selesa dengan penggunaan tilam yang tidak berlekuk. Seboleh-bolehnya gunakan tilam yang tebal sebagai alas atau lapik
tempat tidur serta bantal untuk sokongan tambahan.

7. Berurut Jika Perlu
Jika terlalu sakit atau lenguh keterlaluan, sebaiknya pergilah berurut sebulan sekali bagi membuang angin dalam badan juga menghilangkan rasa sakit.
Urutan adakalanya melegakan disamping tubuh dibelai dan dapat berehat untuk seketika.

8. Elak Angkat Berat
Ketika tempoh ini, elakkan sama sekali mengangkat barang yang berat. Juga ketika cuba mengambil barang yang terjatuh, elakkan sekali membongkok secara
terus. Ini penting.

9. Bertungku

Walaupun telah habis berpantang, sesekali bertungkulah pada kawasan sepatutnya. Letakkan kepanasan lebih lama pada tumit kaki dan perut dan belakang badan. Ini sedikit sebanyak membantu badan lebih rasa relaks.

Jadikan aktiviti sihat antara rutin harian kita sebagai ibu. Yang pasti kita haruslah sentiasa sihat untuk menjaga suami dan anak-anak tersayang.


Ibu Ni Kongsi Pengalaman Hidup Dianugerahkan Seorang Anak Autisme & Turut Kongsi Tip Bermanfaat!

Luahan kisah seorang ibu yang dikenali dengan Ummu Syirin di Fb berkongsi pengalaman bersama pembaca maya tentang anaknya yang merupakan autisme. Bebanan yang ditanggung ditambah pula dengan perniagaan yang jatuh menjunam, semua ini cukup memaksa diri dan seluruh keluarganya menjadi lebih kental kini.

Ayuh selami apa yang ingin dikongsikan olehnya agar memberi inspirasi dan kefahaman untuk keluarga yang lain jika berhadapan dengan situasi sebegitu.

My autisme angel….(SEVERE autisme)

Anak saya severe autisme…bru dijaga sepenuhnya semula oleh saya. Sebelum ni dijaga maid dan adik sy, tinggal dgn saya dan suami yg sibuk niaga(niat nak cri byk duit utk kos rawatan Syirin d luar negara setelah disahkan severe autisme d usia 4 tahun). kemudian bisnes kami jatuh dan kerana ada lg 4 anak lain Syirin dijaga dgn baik oleh keluarga mertua ketika umur 7-10 thn, byk doktor juga mereka dah p sana sini apoitment x putus.

Sebelum ni Syirin 2 tahun PDK dan 2 tahun d Nasom…belum ada perkembangan kerana dia tak mau ikut langsung aktiviti dan laporan pun smua x ok.Dalam kelas dia merengek hampir setiap hari dan mungkin kerana ini selalu sangat balik dgn lebam di dahi(minggu lepas 2 kali di dahi)…Pernah lebam kesan gigitan di belakang betis dan pelbagai kesan lebam lain.Ckgu ckp pelajar lain terganggu.Sambil tu sebulan sekali teraphy d hospital.

Masih berpampers,trkdg trmakan poo sndiri

Tak ckp langsung walau ada suara I.Q sgt rendah,mcm lg rendah dr budak umur setahun-kita rentangkan reben dia terus tak boleh lalu dah,bru skrg setelah seminggu amal 2 jenis suplement ni pndai ckt dah boleh alih kerusi penghadang pintu bilik dia dan angkat reben tinggi n langkah reben rendah.(nyesalnya x usaha dptkan dr awal) Adik2 Syirin pun terkejut, Syirin dah pandai sikit.Tempat simpan biskut pun dah pndai buka.

Sekarang dalam proses dilatih sepenuhnya oleh saya sendiri daripada panduan yang diberi pusat teraphy yang kami pergi.

Memang sangat susah kerana agak lambat mula. Jd pd yg ada anak autisme tak perlu tunggu byk duit bru nak p teraphy tak mampu seminggu 2 kali, p seminggu sekali, atau paling kurang sebulan sekali. PASTIKAN YANG ANDA BOLEH TENGOK DAN BELAJAR.

Pada mulanya saya nak fokus pd Syirin saja tetapi memandangkan kos teraphy agak tinggi pada kami, saya ambil upah menjahit smula. Doakan saya ya kawan2. Mudahan dapat usaha yang terbaik untuk Syirin walau agak terlambat. Sedang usaha nak beli beberapa peralatan teraphy. Ada yang dah order dari pakar teraphy.

Tips buat yang bertanya….saya pun tak pandai,cuma elak jd mcm saya lambat mula dgn serius kerana faktor kewangan-Pada mulanya hanya jumpa doktor dan tidak terus ke pusat teraphy.
1. Usaha sedaya upaya, jaga pemakanan, dapatkan suplement jika perlu
2. Jangan biasakan gadget walau dia menangis,cuba beraktiviti
3. Jangan bg anak duduk bentuk W-anak saya dah 10 tahun buat, mcm dia sakit bila kami nak betulkan
4. Jangan tunggu banyak duit baru nak bawa teraphy yang perlu, sekarang saya dah boking untuk next2 apoitment walau duit belum ada, saya yakin dapat sdiakan sebelum masa teraphy insya’Allah.
5. Anak saya tidak mahu pegang mainan dan tak mahu main apa2 sejak kecil, bw p tempat permainan mana2 pun dia akan merengek ja,,jadi ototnya agak keras dan ketat..
6. Video nampak mudah dan lancar tapi di sebaliknya berpeluh2 juga saya, walau hanya membantu pakar teraphy.
7. Mild autisme mungkin ok stakat p PDK atau Nasom tapi SEVERE autisme…ibu kena berkorban lebih, jika perlu juga bantu suami cri rezeki, usaha yg boleh buat dr rumah.

Yg baik dari Allah, yg tersilap dari kelemahan saya.

YA ALLAH…YAA RAHMAN….YA RAHIM…YA RAZZAK…YA FATTAH…YA ALIIM…

KAMI PERCAYA PADA JANJIMU, KERANA TAHU APA DI GENGGAMANMU.


Ibu Ayah Jangan Pening Lagi Bila Anak Tak Mahu Tidur Awal, 5 Trik Ni Kena Tahu, Baru Lega!

Pening kepala juga bila memikirkan anak sentiasa tidur lewat hingga jam 12 tengah malam. Keletihan ibu ayah dibuatnya sementara nak menunggu anak-anak tidur. Anak yang tidur terlalu lewat memang merisaukan kita.

Perkongsian wanita yang menggelarkan dirinya Mak Dara (MD) disebuah blog peribadinya boleh juga kita jadikan panduan. Paling penting bila anak dah tidur, barulah kita boleh sudahkan kerja kita seperti mengemas dan sebagainya.

Lagi cepat anak tidur, lagi awal kerja-kerja mengemas kita selesai. Bolehlah tidur dengan aman. Jom ikuti perkongsiannya.

Rasanya ramai juga kawan-kawan yang ada masalah anak tidur awal. Lagi malam, lagi galak dia main. Sampai waktu nak berdua dengan suami tu memang payah. Kadang-kadang terpaksa Whatsapp je kalau ada perkara penting nak bincang. Di rumah tak sempat.

Jadi apa nak di buat nak suruh anak tidur awal? Takkan nak bagi pil tidur pulak kan. Beriya suruh anak tidur, akhirnya mak yang tidur dulu. Ayah? Gigit jari sajalah.

1. Kurangkan Tidur Siang Hari
Rayna anak MD yang sulung jenis tak tidur siang. Walaupun letih balik dari sekolah, sanggup dia main seorang diri. Jadi, jika anak jenis suka tidur siang.

Cuba ajak anak buat aktiviti yang boleh buat dia bangun. Kalau nak bagi dia tidur pun 1 hingga 2 jam sudah cukup. Bila anak kurang tidur siang, secara automatik pukul 9.30 malam, battery dah lemah. Mata pun dah kuyu. Mak cepat-cepatlah ajak anak masuk tidur.

2. Kurangkan Gula
Gula baik untuk beri tenaga. Tapi berlebihan anak boleh jadi over aktif. Itu yang dia jadi galak main sampai ke tengah malam. Dan susah nak tidur awal. Sebaiknya elakkan beri air manis pada anak.

Kalau nak bagi pun sekali dua dah cukup. Kawal, dan jangan ikut permintaan anak. Ajar anak untuk minum air kosong. Gula-gula atau jajan pun tak payah bagi juga. Selain buat anak susah tidur, ia juga merosakkan minda anak.

3. Simpan Gajet
Ini MD belajar dari kesilapan sendiri. Yelah masa tu berpantang anak yang ketiga. Anak yang sulong dah boleh bawa diri. Tapi yang kedua ni asyik meragam.

Lagi-lagi bila time nak tidur. Mungkin sebab dulu masa belum ada adik, dia yang tidur bawah ketiak. Jadi nak senang, ayah bebudak ni bagi iPad dan biar sampai dia tertidur sendiri.

Ada sekali tu, bila MD terjaga tengah pagi buta tengok dia masih tak tidur. Rupanya benda ini jadi satu sebab utama, anak jadi payah nak tidur awal.

Akhirnya, MD terpaksa bertegas untuk tak bagi iPad masa anak tidur. Siang hari pun waktu iPad cuma 1-2 jam sahaja. MD lebih rela anak-anak sepahkan rumah,
dari ketagih gadjet. Dan lebih rela dengar dia melalak.

4. Masuk Bilik Awal
Bersambung dengan point diatas. Memang mulanya anak mengamuk, menangis dan merentan nak iPad. Tapi MD tabahkan hati, buat tak tahu je dan tetap ajak dia masuk bilik dan tidur pukul 10.00 malam.

Tutupkan lampu dan baring atas katil. Padahal waktu tu dia berzikir-zikir nak iPad nak kartun. Ulang perkara yang sama setiap hari. Sampailah rutin tidur lambat dia berjaya diubah. MD suka guna konsep ‘show them who is the BOSS’. Mak ayahlah boss kepada anak-anak. Tunjukkan yang kita ‘in charge’ situasi dan keadaan. Jangan biar anak jadi bos kita.

5. Bina Rutin Tidur
Tidur pun ada rutin tau. MD buat pukul 9.30 malam dah masuk balik. Paling lambat 10.30 malam. Suruh anak-anak baring elok-elok. Tutupkan lampu dan buka lampu tidur.

Kemudian bacakan bedtime story untuk anak-anak. Ikutlah buku apa korang nak guna. Kalau boleh bercerita santai lagi bagus. Macam MD campur-campur ada kisah para nabi, dan kisah princess. Lepas tu ajak baca doa tidur dan jom tidur.

Nak ajak anak tidur awal ni, mak pun kenalah berkorban. Yelah, kekadang ada cerita best time pukul 10.00 malam tu kan? Dan jangan pula korang give up, dah buat seminggu tapi anak tak nak. Teruskan buat sampailah anak faham itu adalah rutin tidur yang dia perlu patuh.

Lepas tu barulah korang boleh berdating suami isteri. Heaven gitu! Oh, kat sini ada banyak lagi tips nak ajak anak tidur awal.


“Bila Orang Push Tu Geram. Kalau Buat Anak Macam Mesin Takpe.” Belum ada zuriat, Siti Elizad pernah minta suami kahwin lain

Wanita mana yang tidak inginkan zuriat sendiri. Lebih-lebih lagi, Itulah yang pengikat kasih sayang antara suami dan isteri.

Bagi pelakon dan hos, Siti Elizad  yang sekian lama menantikan cahaya mata Sulung, bagaimanapun tetap bersabar  meskipun sudah 8 tahun mendirikan rumah tangga bersama suaminya Shamsul Baharin Rahman.

Dalam satu perkongsian bersama mStar Online, pelakon berusia 37 tahun itu berkata dia tidak mahu meletakkan harapan terlalu tinggi sebaliknya percaya dengan rezeki dan perancangan Allah SWT.“InsyaAllah tahun ni rasanya akan cuba lagi. Kalau tak ada juga kami reda sahaja la dan enjoy hidup berdua.

“Stres juga setiap tahun mencuba tapi masih belum menjadi, jadi saya malas dah nak fikir, lagi pula umur pun dah meningkat tak nak la stres-stres, nak tenang-tenang sahaja.

“Cuma kadang-kadang bila orang push tentang anak, tu yang rasa geram… kalau buat anak ni macam mesin tak apa juga,” katanya.Dalam pada itu,  pelakon drama Jalan Sesat Ke Syurga itu memuatnaik ucapan di laman Instagram sempena ulang tahun perkahwinan mereka yang ke-8.

“I takde ucapan panjang2 untuk u. Sebab, setiap kali ulang tahun perkahwinan, mesti i akan cakap ‘Inshaallah anniversary tahun depan mesti kita bertiga’. Rasanya dah boleh tukar dialog tu.

“8 tahun menanti.

“Percaturan Allah itu lebih baik. Redha & pasrah . Happy anniversary, happy honeymoon forever. Just the two of us. Doakan kami ya semua,” ungkap Elizad lagi.Akuinya lagi, soal zuriat tidak menjadi isu dalam rumah tangga tersebut kerana suaminya sudah memiliki dua cahaya mata hasil perkahwinan terdahulu.

“Ada juga tanya suami kalau dia nak kahwin lain… tapi dia kata dah ada dua anak sebelum ini, jadi dia tak rasa zuriat ini isu dalam rumah tangga kami,” katanya.

Elizad sebelum ini pernah melakukan rawatan kesuburan in-vitro (IVF) sebelum disahkan hamil namun mengalami keguguran seminggu selepas Itu.

Mesti korang teringat kartun-kartun zaman dahulu? Siapa yang selalu terpacak depan TV mesti tahu banyak kartun. Berapa banyak agaknya yang adik-adik BK kita ni tahu pasal kartun popular tahun 90-an dan awal 2000. Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Besarnya Bilik, Macam Library. Suasana Macam Kat Sekolah.” Bilik Anak Jadi Tumpuan, Hanis Zalikha Diminta Buat House Tour!

Tahun ini pasti meninggalkan sejarah buat anak-anak kerana buat pertama kalinya mereka terpaksa menjalani Sesi pengajaran dan Pembelajaran di Rumah (PdPR).

Pelbagai telatah dan gaya dikongsikan ibu bapa pada hari pertama anak-anak mereka berbuat demikian menerusi media sosial.

Selebriti juga tidak ketinggalan berkongsi momen tersebut.

Menerusi instagramnya, Hanis Zalikha memuat naik sekeping gambar anak sulungnya, Yusuf Iskandar sedang menjalani sesi pembelajaran.

Yusuf Iskandar, first day of (online) school at home, 2021.

Demikian kapsyen yang dimuat naik oleh Hanis. Dilihat Yusuf berada di sudut dalam biliknya yang lengkap dengan kerusi, meja dan pelbagai bahan bacaan.

Cukup menarik, nampak kemas dan tersusun rapi. Rata-rata warganet teruja melihat bilik Yusuf yang pada anggapan mereka tidak ubah seperti berada di dalam perpustakaan.

Cantiknya bilik Yusuf

Bahkan, ada yang meminta Hanis untuk membuat house tour kerana ingin melihat sendiri dekorasi di dalam kediaman pasangan muda ini.


Ikmal Amry Mengaku Salah Memandu Dalam Keadaan Kurang Rehat, Syukur Sekeluarga Terselamat

Malang tidak berbau. Siapa pun pasti tidak mahu terlibat dalam kemalangan apatah lagi sekiranya memandu bersama isteri dan bayi.

Pelakon kacak Ikmal Amry memuat naik gambar keretanya yang terpusing apabila dia sekeluarga terlibat dalam kemalangan jalan raya di Lebuh Raya Utara Selatan (Plus) pada hari Sabtu di Instagram miliknya.

Menurut Ikmal atau nama sebenar Mohd Zulikmal Amry Ghazali, 28, pada hari kejadian dia memandu dalam keadaan kurang rehat ekoran baru selesai menjalani penggambaran sehingga jam 7 pagi sebelum pulang ke Melaka untuk menziarahi keluarganya.

Mimpi ngeri yang tak sanggup ku lalui terjadi. Pahit untuk ditelan,tapi pengalaman yg menjadi pengajaran.

Alhamdulillah kami sekeluarga selamat.Allah masih bagi peluang. Alhamdulillah. Simpan sini untuk kenangan. Maaf kepada yg terlibat.

Kereta yang dipandu Ikmal hilang kawalan sebelum merempuh sebuah kenderaan sehingga menyebabkan keretanya berpusing dan terbalik.

Menerusi hantaran di Instagram Story miliknya pada hari Ahad, Iqmal membuat penjelasan berkenaan kemalangan tersebut.

“Saya hanya sempat berehat selama tiga jam. Dalam keadaan kurang rehat, saya gagahkan diri untuk terus memandu. Saya akui ia satu kesalahan apabila memandu dalam keadaan kurang sihat,” katanya.

Bapa kepada seorang anak ini menjelaskan kemalangan itu bukan kehendak dirinya namun bersyukur kerana semua yang terlibat selamat. Dia menyerahkan kepada pihak berkuasa untuk melakukan siasatan dan tindakan lanjut.

“Syukur kpada Allah. Dia lindungi kami, orang yang kami langgar, kereta MyVi biru dan Honda sekeluarga. Syukur tiada kemalangan jiwa berlaku.

“Saya ingin meminta maaf kepada semua yang terlibat. Bukan kehendak diri ini. Saya bukan juga nak cakap saya tidak bersalah.

“Tetapi tidak perlu keruhkan keadaan. Duit boleh dicar, nyawa tiada ganti. Jika betul saya bersalah, pihak berwajib sahaja berhak untuk selesaikan”, jelasnya.

Sementara itu, Ikmal memberitahu dia sekeluarga masih trauma disebabkan kejadian tersebut.

“Saya dan keluarga masih trauma dengan kejadian semalam. Perkara yang terjadi bukan biasa. Soal nyawa dan keselamatan pemandu lain yang terlibat.

“Masih tak boleh saya lupakan apa yang berlaku,” katanya.

Selain Najla iaitu isteri Ikmal, turut terlibat dalam kemalangan tersebut adalah anak mereka yang bernama Cailie berusia lapan bulan.


Nak Sayur Kekal Segar Dan Tidak Layu Walaupun Seminggu. Ikuti Tips Doktor Rozlyn Farah Supaya Tahan Lama

Terdapat pelbagai cara yang betul untuk bahan-bahan mentah seperti sayuran dan buahan agar kekal segar dan tahan lebih lama. masing-masing mempunyai cara untuk mengekalkan kesegaran mereka. Bukan apa, jika salah simpan, boleh jadi lembik sayur dalam peti tu.
Nak tahu cara simpan sayur supaya tahan lebih lama dan tidak lagi membazir boleh praktik cara simpan yang dipraktikkan oleh Doktor Rozlyn Farah supaya kekal segar dan tidak kayu walaupun seminggu.

Macam mana korang semua simpan sayur untuk bagi tahan lama?

Ye la sayur ni kan kalau kita beli lepas tu letak dlm peti ais tahan dalam 2-3 hari je lepas mula la jadi layu di tasik madu gituu. Disebabkan sekarang ni kak kiah tengah acah2 diet so memang nk kena makan sayur banyakk banyakkk. Tak kan nak beli sikit2 kan?

Saya dah seminggu beli sayur ni tapi tetap dlm keadaan segar bugar lagi. Hahah. Caranya senang je. Sebelum nk simpan sayur tu potong sayur kecik2. Saya tak basuh sayur tu ye. Nk guna baru basuh.

Lepas tu ambik bekas kedap udara tak kisah la brand tipuware ke apa ke macam kak kiah bedal je yg mana ada dalam rumah ni tak kuasa nak keluar duit nak beli yg lain.

Dah ada bekas kedap udara korang boleh lapik tisu kt dalam bekas tu lepas tu isi sayur yg korang dh potong2 tadi. Last sekali letak sekali lagi tisu untuk bahagian paling atas sayur tu.

Tujuannya utk menyerap wap2 air yg akan muncul nanti lepas tu tutup dengan penutup simpan elok2 dlm peti ais.

Try la confirm korang tersenyum simpul sebab dah tak payah buang masa kena pergi kedai banyak kali bazir minyak kete je.

Selamat mencuba!


Halau Semut Dari Dapur Cara Semula Jadi Tanpa Guna Racun Atau Bahan Kimia, Ikut Langkah Ni Saja!

Semut yang bersarang di rumah kita adakalanya buat kita rasa rimas. Mana tidaknya pantang sahaja makanan ditinggalkan tanpa bertutup, mulalah semut datang
bertandang.

Makanan manis terutamanya paling berisiko. Jika bimbang menghapuskan semut menggunakan ubat semut atau semburan atas faktor keselamatan anak kecil yang
ada dalam rumah, apa kata cuba petua semula jadi yang dikongsikan di blog fydahnoh.com ini. Sebenarnya ada banyak petua bagi menghalau semua ini secara semulajadi. Jom cuba.

Tabur Serbuk Kunyit
Sebaiknya kesan dulu dari mana mereka masuk, kemudian taburkan serbuk kunyit pada laluan mereka menuju ke dalam rumah atau di pintu tempat mereka masuk.
Ini boleh menghalang askar-askar semut daripada masuk ke dalam rumah.

Daun Sirih
Beberapa helai daun sirih dikoyak-koyak atau disiat-siat dan taburkan juga pada kawasan laluan semut atau tempat semut berkerumun.

Kulit Telur
Bakar kulit telur hingga menjadi abu, kemudian taburkan pada kawasan laluan semut.

Kulit Timun
Kulit timun juga diletakkan di kawasan laluan semut atau berdekatan sarangnya.

Air Serai Wangi
Campurkan serai wangi dengan air kemudian disembur pada laluan semut serta tempat-tempat yang biasa diduduki semut. Juga boleh buat lap meja dengan air serai wangi untuk elakkan semut naik ke atas meja. Yang menarik tu, bukan semut sahaja malah lipas, lalat dan serangga lain turut tidak berani mendekati tempat itu.

Minyak masak
Celup kain bersih ke dalam minyak masak, dan ikat kain tersebut pada balang gula, keliling kaki meja atau keliling kabinet dapur. Minyak masak ini boleh menghalang laluan semut.

Kalau tidak mahu ikat kain, boleh saja lumurkan minyak masak pada bahagian yang terlibat. Contohnya sapukan minyak masak di kaki meja makan supaya semut
tidak boleh panjat meja. Tip halau semut yang suka hurung bekas gula atau makanan

Asam Gelugur
Masukkan beberapa keping asam gelugur atau beberapa kuntum bunga cengkih ke dalam bekas gula. Jangan risau kerana bau asam gelugur dan bunga cengkih tidak
akan menukar rasa atau warna gula, mungkin jadi lebih wangi.

Cili Kering
Masukkan beberapa tangkai cili kering ke dalam bekas gula. Semut juga tidak akan menghampiri bekas gula itu, mungkin kerana dia pun tak tahan pedas. Letakkan sedikit bunga cengkih bersama.

Bawang Merah
Masukkan beberapa biji bawang merah yang belum dikupas ke dalam bekas gula, tapi basuh lah dulu. Takut kotor pula gula nanti.

Selamat mencuba!


Tak Sorok Jadi Isteri Kedua, Nurul Zahid Kongsi Cerita Imbau Manisnya Hidup Bermadu!

Sebut sahaja poligami, tidak semua wanita terbuka hati untuk menerimanya meskipun sedar ianya dibenarkan dalam Islam. Malah tidak kurang juga beranggapan hidup bermadu ini tiada indahnya malah akan membuatkan hati isteri pertama mahu pun ke dua atau seterusnya memendam rasa.

Namun berbeza pula kisahnya bagi Datuk Nurul Zahid, meskipun hidup bermadu namun perkahwinannya sangat bahagia malah mempunyai hubungan yang akrab dengan isteri pertama suaminya itu.

Hal ini didedahkan olehnya menerusi temubual  oleh Berita FM. Nurul mendedahkan perkahwinan bersama suaminya itu telah mendapat restu daripada isteri pertama dan dia tidak pernah merahsiakan statusnya sebagai isteri kedua kepada umum.

“Ini tujuan pendidikan sahaja, bukan untuk mengalakkan dan sewaktu dengannya. Sewaktu saya angkat nikah, terus saya cakapsaya adalah isteri kedua. Tak ada sorok-sorok.

Tambahnya lagi mengimbau kisahnya sebelum bernikah sudah bersua secara bersemuka dengan isteri pertama suaminya itu sebelum bernikah.

“Akak (isteri pertama) datang rumah secara rasmi suami bawakkan. Terus kami bersua muka secara empat mata, borak dari hati ke hati.”

“Bagaimanapun, alangkah terkejutnya saya apabila akak bertanyakan soalan “Nurul, betul ke nak berkahwin dengan Saiful?”

“Saya jawab, “Akak soalan ni dah terbalik, sepatutnya saya yang bertanya boleh ke saya berkahwin dengan suami akak? Saya ni berada di kedudukan untuk menjadi isteri kedua,” kata Nurul lagi.

Dalam pada itu, menerusi hantaran yang dimuat naik oleh Nurul di laman TikToknya, dia juga sempat berkongsi mengenai kemanisan hidup sebagai bermadu yang dialami olehnya.

Tegas Nurul, sebagai seorang lelaki tidak sewajarnya berselindung dengan disebalik sunnah Nabi untuk berpoligami dan berpendapat kehidupan bermadu itu adalah manis jika dilakukan dengan cara yang betul.

“Kepada lelaki, jangan berselindung disebalik Sunnah kerana Nabi Muhammad SAW sendiri bernikah atas perintah Allah. Dan perempuan/wanita tolong tahu diri.

“Menikahi seseorang boleh terjadi atas dua sebab, jodoh atau bodoh. Realiti perkahwinan poligami ini indah seandainya diterjemahkan dengan pemahaman dari Al-Quran dan Hadis. Bukan dari terjemahan nafsu. Semoga menjadi pengajaran dan iktibar,” jelasnya lagi.


“Sedih Bila Kenang Balik, Menyesal Pun Ada.” Throwback Rakaman Program Bersama Siti Bainun, Uyaina Arshad Luah Rasa!

Seorang demi seorang berkongsi momen berkenaan Siti Bainun termasuklah terbaru Uyaina Arshad. Ini berikutan viral video program WHI baru-baru ini.

“Sedih bila kenang balik ‘moment’ ini. Menyesal pun ada,”.

Itu komen yang ditinggalkan pelakon dan pengacara  ini pada video siaran program Wanita Hari Ini (WHI) siaran 30 Julai 2020 yang dimuat naik pengguna TikTok di platform itu.

Komen Uyaina itu mendapat sokongan dan kata-kata semangat daripada netizen.

“Awak cuma buat kerja awak. Jangan risau. Kita tak tahu benda nak jadi,” tulis satu netizen membalas komen Uyaina.

Dalam video itu, Uyaina yang bertindak sebagai pengacara program WHI menemubual pengasas Rumah Bonda Siti Bainun Ahd Razali, yang hadir sebagai tetamu jemputan di episod yang membincangkan topik Berkorban Apa Saja itu.

Antara soalan yang diajukan adalah bagaimana Bainun mengenepikan segala tohmahan yang dilemparkan kepadanya.

“Tetapi, untuk kekal istiqomah, kekal konsisten melakukan apa sahaja kebaikan yang kita lakukan sekarang ini sebab bisikan syaitan itu nyata.

“Tapi, bagaimana sebenarnya Bainun mengenepikan segala tohmahan, kata-kata negatif dan buruk yang dilemparkan kepada Bainun?

“Dan untuk memastikan yang anak-anak jagaan Bainun ini juga masyarakat yang mendapat kebaikan daripada perbuatan Bainun ini terus dapat dijaga?” katanya.

Bainun kemudiannya menjawab pertanyaan itu dan memaklumkan bahawa ramai yang menyokongnya.

“Kalau ada tohmahan, mesti ada orang yang sokong. Ramai orang yang sokong saya, yang sokong apa yang saya buat.

“Jadi, kenapa saya nak kena fikir apa yang orang cakap. Kekuatan saya, anak-anak saya. Anak-anak saya yang OKU, setiap kali bangun pagi, senyum.

“Nak tidur, senyum. Takkanlah saya nak sedih. Pagi-pagi saya bangun, saya cari dia. Tidur dengan saya. Itu kekuatan saya pagi, petang, siang, malam. Kalau saya tak tengok muka dia, tak boleh,” katanya.

Pada ketika itu, Bainun juga menjelaskan mengenai tiga anak-anak OKU di bawah jagaannya termasuklah remaja perempuan Sindrom Down, Bella yang disahkan sebagai mangsa dera.

“Bella, Tulus, Jiwa. Bella saya baru ambil tiga minggu lepas,” katanya.

Sumber: Harian Metro


“Tiada Lagi Abah. Tapi Abah Tetap Dalam Hati Kami.” Bapa Achey Meninggal Dunia. Al-Fatihah!

Khabar duka dikongsi oleh Achey Bocey mengenai berita kematian ayahnya semalam.

Achey atau nama sebenarnya, Mohd Nasir Hamzah, 34, berkongsi berita sedih itu menerusi laman sosial Instagramnya dan meminta orang ramai mendoakan kesejahteraan arwah.

“Tiada lagi abah… 😭😭😭…. tapi abah tetap dalam diri kami…
..
Innalillahiwainnailaihirojiun….”

Achey sebelum ini ada memuat naik perkongsian mengenai arwah yang dimasukkan ke hospital.

Allahyarham yang berusia 80 tahun dikejarkan ke hospital pada pagi Khamis selepas tidak sedarkan diri di kediamannya di Segamat, Johor.

“Selalu selepas Subuh, abah akan sambung tidur dan dalam pukul 10 pagi dia akan bangun untuk bersarapan… tapi pagi ini adik yang ada di kampung beritahu dalam group Whatsapp keluarga abah tak sedarkan diri.

“Badannya panas, kaki sejuk… adik-beradik yang ada di kampung terus hubungi ambulans dan bawa abah ke Hospital Segamat. Buat masa ini abah masih belum sedar!

“Saya dimaklumkan abah menerima bantuan pernafasan… keadaan kesihatan abah memang kurang baik selepas kemalangan kira-kira lima tahun lalu, semenjak itu dia tak boleh berjalan dan terpaksa guna kerusi roda,” katanya kepada mStar.

Namun ternyata Allah lebih menyayanginya apabila dia dijemput kembali menemui Tuhan Yang Esa.

Achey dalam pada itu mengakui trauma  kerana tahun lepas ketika menyertai pertandingan Muzikal Lawak Superstar, ayah mentua nya meninggal. Kini, menerima berita sedih kehilangan bapanya pula ketika menyertai program sama tahun ini.

Al-Fatihah….Semoga alllahyarham bapa Achey ditempatkan dalam kalangan orang yang beriman. Semoga Achey & keluarga diberikan kekuatan. Amin 🤲🏻


Seriau Bila Suami ‘Nak’ Masa Pantang, Lakonan Emma Maembong Undang Sebak

Mana-mana wanita yang baru melahirkan anak pasti tidak bersedia untuk melakukan hubungan kelamin dalam tempoh berpantang.

Bahkan suami seharusnya  tidak melakukan hubungan intim dalam tempoh enam minggu pertama selepas melahirkan merupakan salah satu pantang larang selepas bersalin mengikut Islam.

Ketika ini  badan ibu belum sembuh sepenuhnya selepas sembilan bulan mengalami perubahan hormon dan bentuk badan. Bukan itu sahaja, luka kerana koyakan di bahagian vagina atau episiotomi juga belum lagi sembuh dengan baik, apatah lagi luka yang lebih besar.

Namun siapa sangka ada segelintir tidak menghiraukan pantang larang itu sehingga mengakibatkan ibu selepas bersalin mengalami kemurungan akibat desakan si suami.

Menerusi telefilem seram berjudul ‘Nyang’ baru-baru ini mengundang sebak dan kemarahan dikalangan wargamaya.

Mana taknya, watak Sara yang dilakokan oleh pelakon terkenal, Emma Maembong, telah membuatkan ramai yang sebak. Manakala watak antagonis, Zaidi membuatkan ramai yang geram dan marah!

SANGGUP BAWA KELUAR BAYI UNTUK MEMUASKAN NAFSU SERAKAH

Kesian melihat Sara yang dipaksa oleh suami seakan kemaruk hubungan intim membuatkan ramai yang meluahkan rasa tidak puas hati. Malah ada yang menganggap watak bernama Zaidi memalukan golongan kaum lelaki.

Lantaran nafsu Zaidi yang menguasai dirinya, hilang sudah sifat peri kemanusiaannya sebagai suami hingga sanggup membawa keluar bayi yang baru lahir untuk memuaskan nafsu serakahnya biarpun isteri dalam pantang.

Nyata, apabila nafsu menguasai diri, segala perbuatan dilakukan tanpa fikiran yang waras. Semoga watak Zaidi tidak ada dalam realiti didalam persekitaran hidup kita dan keluarga.

WATAK ZAIDI BIKI WARGAMAYA GERAM!

Meninjau di ruangan komen rata-rata meluahkan rasa tidak puas hati dengan watak lelaki berkenaan yang memaksa isteri melakukan hubungan ketika dalam tempoh berpantang.


Itulah Dia Wanita, Isteri & Ibu, Jadual Hariannya Sungguh Padat. En Suami Sila Hadam Perkongsian Ni!

Mungkin ada yang terlepas pandang tentang rutin harian yang dilalui oleh seorang wanita bergelar ibu dan isteri sepanjang Ramadan ini.

Nyata, jika ingin disenaraikan begitu padat jadualnya. Bukan calang-calang orang dapat melunaskan tanggungjawan ini, bukan sehari dua tetapi 30 hari berpuasa begitulah rutinnya.

Ini sebagaimana yang cuba dijelaskan oleh Mohd Fadli Salleh di dalam perkongsiannya, dan mengharapkan agar lebih ramai kaum lelaki tahu menghargai isteri dengan membalas setiap kebaikan tersebut dengan cara menggembirakan hati isteri.

Ini lerkongsiannya.

Jam 1 pagi, para ibu bangkit siapkan bahan-bahan untuk masak sahur dinahari nanti. Ikan dan ayam dikeluarkan dari peti sejuk. Bahan-bahan lain turut disedia agar mudah untuk memasak nanti.

Setelah itu kembali masuk ke kamar tidur untuk meletak kepala. Tidurnya antara lena dan tidak bila anak merengek sepanjang malam.

Jam 4:00 pagi alarm telefonnya berbunyi. Dia bangkit masuk dapur, penuh sabar menyiapkan hidangan sahur pula. Setelah semuanya siap siaga, beliau mengejutkan ahli keluarga.

Usai makan, saat ahli keluarga lain ada yang menyambung tidur, ada yang melayan telefon menantikan azan Subuh, beliau masih didapur. Mengemas dan membasuh pinggan mangkuk dan periuk belanga.

Kemudian beliau bergegas solat Subuh dan mengaji pula. Letak kepala sekejap setelah itu sebelum bangun siapkan anak-anak, mandi dan pakaikan bedak.

Yang mana anak tidak puasa, beliau siapkan makan dan suap pula. Kemaskan dapur sebelum kembali ke ruang tamu menghadap pakaian berbakul-bakul untuk dilipat.

Jadual belajar anak-anak tidak dilupa. Yang perlu dibantu, dibantu segala. Yang perlu diajar, diajar semua.

Selepas itu menguruskan anak-anak lagi. Memandikan, tukar pakaian, teman anak bermain sekejap kemudian menidurkan anak yang mula meragam.

Jam 4 petang, beliau mula masuk dapur untuk siapkan juadah berbuka. Semasa Ramadan, juadah mesti meriah dengan air tangannya sendiri.

Di dapur memasak siakap stim limau, siakap tiga rasa, udang berkuah, sayur, ayam goreng dan apa lagi entah.

Sambil bersilat didapur, sambil itu juga perlu melayan anak-anak yang merengek mahu ibunya.

Dan sebaik azan Maghrib berkumandang menandakan tamatnya waktu menahan lapar dan dahaga, beliau ambil sebiji kurma lantas dimakannya. Diminum seteguk air, sebelum menghadap hidangan yang menyelerakan.

Baru hendak menyuap, anak paling kecil merengek lagi. Mengantuk dan tak selesa agarnya.

Dia tinggalkan hidangan nasi yang belum bersentuh itu, lantas memujuk anak,

“Baby tak selesa ya? Baby mengantuk ya? Jom ibu mandikan dan dodoikan.”

Dia berlalu mendukung anak masuk bilik untuk dimandikan, dipakaikan bedak dan disalin baju baru pula. Kemudian disusukan kecil dengan penuh kasih dan sayang sehingga anak kecil itu tertidur atas ribanya.

Setelah itu baru dia kembali ke dapur untuk menyambung makan yang tidak sempat diselesaikan.

Usai makan, tugasan di dapur belum selesai. Perlu kutip makanan anak kecil yang makan bersepah, perlu basuh semua periuk belanga, pinggan dan gelas.

Berkejar untuk solat Maghrib pula. Sementara menunggu Isyak, beliau mengaji Quran dan mengajar anak Iqra’.

Itulah dia wanita. Itulah dia isteri. Itulah dia ibu.

Majoriti seluruh wanita di dunia pun begini sikap mereka. Multi tasking, penuh jadual yang padat sejak awal pagi hingga ke tengah malam.

Pengorbanan ini tidak kecil. Ia sangat besar, cuma kadangkala ia tidak dihargai. Kadang-kadang ia tidak kita perhati.

Cuba kita lihat rutin puan isteri kita. Perhati dan halusi ketekunan, kesabaran dan pengorbanan mereka untuk kita dan keluarga.

Mereka sebenarnya penat dan jadual yang padat. Namun mereka tetap senyum dengan tabah dan kuat.

Itulah wanita. Itulah isteri. Itulah ibu.

Jika ada masa terluang, bantulah mereka. Sekecil-kecil bantuan yang kita hulur mampu meringankan tugas mereka.

Jika ada lebihan rezeki, gembirakan mereka. Hadiahkan mereka apa sahaja dalam kemampuan poket kita.

Tidak terbayar segala budi, jasa dan pengorbanan dengan apa yang kita hadiahkan. Namun ia cukup bermakna untuk mereka rasa diri mereka dihargai.

Buat kaum wanita seluruh dunia…

Terima kasih atas pengorbanan kalian. Tidak terbalas segala budi dan jasa. Semoga syurga buat kalian semua dan syurga kami juga.

Amin.


Sayangi Isteri Biarpun Tidak Secantik & Sehebat Perempuan Lain. Kerana Dialah, Kita Jadi Seorang Suami & Ayah!

Kunci rumah tangga bahagia yang pertama adalah saling memberi dan menerima. Dalam masa yang sama sedia terima kelemahan dan kelebihan pasangan itu.  Kena saling faham, perkahwinan ini sepatutnya membesar bersama-sama dan mencoretkan ikatan kasih sayang antara satu sama lain.

Suami seharusnya menghargai segala pengorbanan yang dilakukan oleh isterinya. Usah bandingkan isteri dengan wanita lain. Layani seadilnya dan  dalam melayari alam rumah tangga, komunikasi  paling penting antara suami isteri.

Jangan disebabkan nak ‘menang’ hingga anda merendahkan pasangan sendiri,  baik suami mahupun isteri Kena saling bertolak ansur dan jadi pasangan yang terbaik kerana dengan berkomunikasi secara berhemah dapat selamatkan perkahwinan anda.

Sayangilah isteri kita biarpun dia tidak secantik perempuan lain…Sayangilah isteri kita biarpun dia tidak sehebat perempuan lain…

Disebabkan dialah, kita menjadi seorang suami dan ayah pada hari ini…dia menerima kita seadanya diri kita dengan apa yang kita ada…

Cuba kalau dia tak nak orang muka macam kita, nak yang hensem lagi…cuba kalau dia tak nak duduk rumah sewa, nak duduk rumah sendiri…cuba kalau dia tak nak naik motor, nak naik kereta sahaja…cuba kalau dia tak nak lelaki gaji 2 ribu, nak lelaki gaji 10 ribu…cuba kalau dia tak nak lelaki kurus, nak lelaki sado…cuba kalau dia tak nak lelaki botak, nak lelaki ada rambut..

Pasti hari ini kita masih lagi bujang atau dah pun menduda disebabkan tiada seorang pun wanita yang sanggup menerima kita dengan apa yang kita ada SEADANYA…

Maka bersyukurlah dengan isteri yang dah kita miliki…kerana dia, kita jadi suami…kerana dia, kita jadi ayah…dan kerana dia, kita dapat mengecapi nikmat sesebuah perkahwinan…


“Hadiah Hari Ulang Tahun Kelahiran Yang Tidak Ternilai.” Alif Satar Kongsi Tarikh Lahir Dengan Anak Ketiga. Tahniah!

Tiada yang lebih bermakna dari rasa bersyukur dan bahagia melihat zuriat yang dinantikan lahir dengan selamat. Malah, lebih istimewa lagi, anak ketiga kepada pasangan Alif Satar dan Shadila Halid berkongsi tarikh lahir dengan ayahnya.

Malam tadi pelakon dan hos terkenal Alif Satar turut  berkongsi berita kelahiran anak ketiganya di laman instagramnya.

Bayi lelaki seberat 3.54 kilogram dilahirkan secara normal dan lebih menarik, cahaya mata itu dilahirkan pada tarikh sama dengan tarikh lahirnya.

“Alhamdulillah, bayi dan isteri saya dalam keadaan baik. Bayi kami pun lahir dalam keadaan sihat.

Pastinya Alif cukup gembira dengan kelahiran tersebut memandangkan sebelum ini dia sudah memiliki 2 cahaya mata perempuan.  Alif dan Shad Dilla sebelum ini dikurniakan dua cahaya mata iaitu Ariana, 4, dan Alisha, 2.


Jangan Cepat Sentap Bila Ibu Marah. Garang Mereka Bukan Saja-Saja, Tapi Sebab Sayang!

Dulu waktu kecil-kecil, pernah tak terdetik dalam hati bila dah kahwin dan ada anak, tak nak jadi garang macam mak kita?

Tapi… Bila kita dah meningkat dewasa, baru kita sedar mak kita garang bukannya saja-saja. Ada maknanya! Makna yang kita akan rasa sendiri bila melalui hari-hari kita. Kan?

Ada orang kata, dengan kanak-kanak ni tidak boleh garang-garang dan perlu berlembut dalam mendidik. Adakah ia betul atau sebenarnya ibu garang macam singa adalah cara didikan yang terbaik?

Peranan ibu bapa

Anda pasti pernah melihat situasi seorang ibu memarahi anaknya dan ketika itu pasti terdetik di hati anda, “Saya takkan garang dengan anak saya”, betul tak? Penulis juga pernah mengatakan begitu. Namun, situasinya berbeza sekarang, apatah lagi apabila perlu memikul tanggungjawab sebagai ayah dan ibu dalam masa yang sama.

Adalah normal untuk anak-anak melakukan perkara yang mungkin akan mengundang kemarahan anda. Mungkin itu adalah lumrah proses tumbesaran anak. Namun setiap individu yang bergelar ibu dan bapa sudah tentu mahukan yang terbaik buat cahaya mata mereka.

Ibu garang didikan terbaik

Biasanya anak yang membesar di bawah didikan ibu yang garang dipercayai dapat membesar menjadi individu yang lebih baik. Ibu adalah individu penting yang banyak mempengaruhi cara anak membesar. Malahan, tidak boleh dinafikan, kebanyakan anak akan lebih rapat dengan ibu berbanding ayah.

Disebabkan ini, ibu perlu mempunyai sisi ‘garang’ yang tersendiri. Ini tidak bermaksud anda tidak boleh langsung memanjakan si comel anda, tetapi segalanya perlu mempunyai had agar tidak naik lemak dan memijak kepala ibu. Dalam erti kata lain, ketegasan yang masih terkawal.

Berikut adalah beberapa perkara yang perlu anda terapkan di dalam diri anak-anak untuk menjadikan mereka sebagai individu yang lebih bertanggungjawab.

1. Maaf dan terima kasih
Sejujurnya bagi penulis, mengajar anak mengucapkan maaf dan terima kasih adalah perkara yang paling penting. Ia adalah perkara paling asas dalam mendidik anak-anak.

Ajarkan anak anda untuk memohon maaf apabila mereka melakukan sesuatu kesalahan tidak kira kepada sesiapa. Ini dapat membantu mereka untuk menyedari tentang kesilapan mereka dan membantu untuk mengelakkannya daripada berulang.

Sebagai permulaan, didiklah si manja anda untuk mengucapkan terima kasih apabila menerima sesuatu. Ia boleh menjadikan mereka sebagai individu yang tahu menghargai pemberian yang diterima.

2. Lakukan secara sukarela
Tidak dinafikan, ada yang menggunakan cara memberi upah untuk menggalakkan anak-anak membantu melakukan sesuatu pekerjaan. Tetapi dalam masa yang sama, tindakan ini boleh membina satu kebiasaan, iaitu mengharapkan sesuatu balasan apabila melakukan sesuatu pekerjaan atau perkara.

Sebaiknya, cuba untuk mendidik anak melakukan sesuatu secara sukarela tanpa mengharapkan sebarang balasan. Ajarkan mereka untuk membantu anda mengemas dapur atau membersihkan rumah.

Ini dapat melahirkan rasa belas kasihan dalam diri anak-anak dan dalam masa yang sama mengajar mereka untuk membantu individu lain dengan seikhlasnya. Mungkin pada permulaan, anak-anak anda sukar untuk melakukannya, tetapi jangan berputus asa.

3. Mengawal penggunaan media dan gajet
Antara kesilapan paling biasa dilakukan dalam aspek pendidikan anak-anak adalah memberikan kebebasan dalam penggunaan media, gajet mahupun internet. Malahan terdapat juga ibu bapa yang memberikan gajet untuk mendiamkan anak. Hakikatnya tindakan ini adalah salah.

Sebaiknya penggunaan media haruslah dikawal dan tidak membiarkan anak-anak menjadi terlalu obses dengan gajet. Amat disarankan untuk si manja di bawah usia 6 tahun, elakkan daripada mendedahkan mereka kepada penggunaan gajet dan media tanpa kawalan.

4. Rasai kegagalan
Penulis sendiri sebagai seorang ibu, sentiasa ingin mencuba membantu anak. Apabila si manja berdepan dengan situasi seperti sukar untuk melakukan sesuatu, naluri seorang ibu pastinya ingin menolong. Tetapi hakikatnya tindakan itu adalah sangat tidak baik untuk proses keyakinan diri anak.

Jika si comel anda tidak dapat membuat sesuatu, jangan terus menolong. Sebaliknya cuba untuk memberikan sokong kepada anak untuk mencuba dan tidak berputus asa. Masih gagal, bantu mereka dengan memberikan arahan atau menunjukkan cara yang betul.

Sekiranya, si manja anda membuat kesilapan, jangan terus memarahi mereka. Sebaliknya berikan sokongan untuk mereka melakukan yang lebih baik di masa hadapan. Ini kerana jika anda memarahi mereka, ia hanya menjadikan mereka takut untuk mencuba. Ingat, menjadi tegas tidak bermakna anda perlu sentiasa memarahi anak.

Garang tidak bermaksud tidak sayang

Menjadi ibu yang garang tidak bermakna anda tidak menyayangi anak-anak anda. Tetapi kerana rasa sayanglah anda harus bertegas untuk membentuk mereka menjadi ‘orang’ di masa hadapan.

Tidak salah untuk memanjakan anak, tetapi segalanya mempunyai had dan batasan. Jika ada yang mengatakan anda seorang ibu garang macam singa, tak perlu nak marah atau naik angin. Ini kerana anda lebih mengetahui apa yang terbaik untuk permata hati anda.


Pesakit Darah Tinggi Ni Bongkar Apa Dia Amalkan Untuk Kembali Sihat. Harus Dicuba!

Penyakit darah tinggi boleh dikatakan adalah masalah umum yang mana sesiapa pun tidak terkecuali boleh diserang penyakit ini. Ianya bukan lagi dikatakan sebagai penyakit orang tua, hatta di usia muda sekali pun andai tidak menjalani gaya hidup sihat boleh menghidapinya.

Apa yang pasti,  komplikasi penyakit darah tinggi boleh berlaku dalam jangka masa yang cepat ataupun lambat. Ia bergantung bagaimana tekanan darah dapat dikawal oleh pesakit. Sekiranya pesakit darah tinggi mempunyai masalah kesihatan lain seperti kencing manis atau sakit jantung, keadaan ini akan mempercepatkan lagi komplikasi.

Jika anda sudah mempunyai kompilasi penyakit darah tinggi anda akan mengalami tanda-tanda seperti berikut :

Sekiranya ada mengalami tanda-tanda dan gejala seperti di atas, anda perlu segera berjumpa doktor di klinik- klinik swasta, klinik-klinik kerajaan yang berdekatan ataupun Jabatan Kecemasan di hospital berhampiran untuk mendapatkan pemeriksaan rapi.

Pun begitu tidak dinafikan dalam usaha mencari penawar penyakit darah tinggi ini, orang Melayu umumnya mempunyai banyak petua dan mengamalkan pelbagai jenis ubatan tradisional sebagai satu usaha untuk kembali sihat. Ini sebagaimana perkongsian pengalaman oleh Puan Nur Hidayah yang juga merupakan pesakit darah tinggi. Jom ketahui apa yang diamalkannya dan mana tahu petua ini juga serasi dengan anda.

“Saya nak shere petua untuk darah tinggi. Dulu darah tinggi saya 190 dan sekarang 120. Allhamdulilah saya amalkan minum jus epal timun.”

Jus Epal Timun

Bahan-bahan :

1 biji epal hijau

1 batang timun

Cara penyediaan :

Sumber : myhealth.gov.my dan Nur Hidayah via MAHN


“Rindu Ibu Rupanya, Nak Bau Ibunya. Kuat Ye Ibu & Baby.” Anak Meragam Terus Senyap Letak Sebelah Ibu Koma, Bikin Ramai Sebak!

Kisah Jahidah Nordin, wanita ini yang menjadi mangsa keganasan rumah tangga sehingga koma mengejutkan masyarakat. Sementelah dia ketika Itu sedang hamil dan baru-baru ini melahirkan bayi sulungnya secara pembedahan.

Terbaharu, adik mangsa Fauziah Nordin memuatnaik  perkembangan ibu serta bayi  melalui media sosial sekali lagi menjadi perhatian warganet di aplikasi TikTok.

“Nufail meragam tadi. Bila letak tepi ibu, lena dia tidur. Rindu ibu rupanya. Nufail nak peluk ibu ye, ibu tak boleh lagi.

“Mummy (gelaran Fauziah) yang akan peluk Nufail selalu, pengganti ibu. Walaupun mummy bukan ibu kandung,” Ungkap Fauziah lagi.

Menurut Fauziah, bayi mesra dipanggil Nufail itu terus lena apabila berada di sebelah ibunya yang sudah tidak sedarkan diri sejak tahun lalu akibat kecederaan parah selepas disyaki dibelasah oleh suami.

Fauziah memuat naik satu video memaparkan bayi lelaki itu, J Eshan Nufail dikatakan meragam namun hilang tangisan selepas diletakkan di sisi ibu yang masih terlantar koma di atas katil.

Video berkenaan mendapat respond ramai. Rata-rata meluahkan rasa sebak melihat situasi tersebut. Bahkan terdapat beberapa lagi perkongsian lain turut mengundang simpati terhadap apa yang dialami ibu yang berusia 43 tahun ini.

Untuk rekod,  Jahidah yang ketika kejadian sedang hamil empat minggu dilaporkan cedera di kepala dan tengkoraknya terpaksa dibuang akibat pendarahan, manakala rahang, tulang belakang serta rusuk pula retak.

Difahamkan, suspek Rosmaini Abd Raof yang melakukan perbuatan kejam itu di sebuah pangsapuri di Kampung Aman, Larkin pada 4 Mei lalu sudah didakwa di Mahkamah Sesyen di Johor Bahru, 17 Jun tahun lalu.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Isu Vaksin Dan Sekolah, Dr Maszlee Jelaskan Cara Video


Wak Doyok Kongsi Syarat Calon Isteri – “Paling Utama Boleh Tinggal Bersama Ibu Saya”

Bila dah memasuki alam perkahwinan, kita bukan sahaja menjalinkan hubungan dengan pasangan kita tetapi dengan seluruh keluarganya. Terutamanya, individu yang paling disanjung, siapa lagi kalau bukan ibu yang melahirkan.

Sama juga bagi personaliti fesyen dan pelakon, Wak Doyok yang meletakkan ibunya sebagai keutamaan dalam apa jua aspek terutama dalam memilih calon isterinya.

Memetik laporan Harian Metro, Wak Doyok atau pemilik nama penuh, Mohd Azwan Md Nor, 41, memanfaatkan kesempatan yang diberikan untuk berbakti menjaga ibunya yang sudah berusia.

“Syarat utama adalah seseorang yang boleh tinggal bersama ibu saya kerana saya adalah anak bongsu, jadi adalah tanggungjawab untuk menjadi ibu. Oleh itu, calon isteri perlu bersetuju dengan syarat itu.

“Malah, sebagai seorang ibu pastinya dia mempunyai naluri untuk memilih bagi pihak saya. Ada beberapa wanita yang dibawa berjumpa ibu namun tidak berjaya untuk membawa hubungan ke fasa seterusnya.

“Saya juga mementingkan aspek yang mana calon isteri itu mahir memasak. Kebanyakannya sibuk dan lebih suka makan di luar, saya memang macam orang lama suka air tangan orang rumah,” katanya.

Bagi Wak Doyok, kekasih dan isteri boleh dicari pada bila-bila masa, namun ibu hanya satu.

“Matlamat saya untuk keluarga dan selagi ibu ada, selagi itu saya akan terus menjaga dia.

“Apatah lagi, ibu saya sudah berusia 80-an, jadi saya menggunakan kesempatan ini untuk membalas balik jasanya. Jadi, saya tidak tertekan atau terburu-buru untuk berkahwin,” katanya.

Wak Doyok berkongsi mengenai perancangan mendirikan rumah tangga ketika ditemui pada acara Laskar Raya 2023 yang diadakan di sebuah premis acara di sini, baru-baru ini.

Dalam acara berkenaan, Wak Doyok turut diumumkan sebagai duta bagi koleksi baju melayu raya Starvilion.

Sumber : Harian Metro


Dulu Viral Resepi Ayam Sambal Bali. Kini Viral Lagi Dengan Overnight Oats. Tabiklah Ibu Beranak Lima Ni Bab Masak-Masak!

Sebelum ini viral dengan resepinya Ayam Sambal Bali sehingga 1.4 juta share! Terbaru pula, resepi Overnight Fruity Oats menjadi viral pula dengan 42 ribu lebih share. Wow hebat betul resepi ibu beranak lima ni!

________________________________________________________________

Okey siapp “Overnight Fruity Oats” energy booster yg nikmat nyamann tak muak versi Aisha Shukor (diulangi versi sy,cara sy ye) utk Breakfast kat ofis n stok bila lapo..sehari satu jar,blh ulang bukan suruh hadap skali smp habis okeyy..ni sy buat lebih sbb nk bg kwn2 rasa sama asyik belasah nasik lemak,mee goreng segala bagai kali ni kita eat clean pulak. Sape suka,blh buat sendiri dah..bahan smua mudah jumpa kat supermarket,senang sgt..nk mkn nanti baru gaul..mkn sejuk2 aduhaii nyum3. kenyang abadi gitew. Saya buat mlmni,utk mkn esok dan lusa. Nama pun “Overnight Oats” kan

Berikut perkongsian cara membuat Overnight Oats

Bahan-bahan;
Rolled oats (sy xguna instant oats,muesli atau nestum ye..cari yg “Rolled Oat” apa2 brand pun ok..knp rolled oats,sbb dia x memuakkan dan tidak diproses mcm oats biasa atau nestum..tp klau uolls nk jugak guna selain rolled oats,pun xde masalah..uolls yg nk mkn kan?)
Natural yogurt perisa asli
Low fat fresh milk (sy suka summerfields n farmfresh..nk guna yg lain pun xde masalah)
Chia seeds
Pure honey
Buah2an ikut suka (sy guna epal hijau n strawberry)
Kismis
Plastic Jar yg medium size..bkn yg paling kecik n bkn yg besar (beli kat Mr DIY rm1.79 je satu)

Cuci n bersihkan jar n bilas skali lalu dgn air panas..toskan..masuk rolled oats stgh jar

Letak fresh milk menutupi paras oats

Masuk satu camca kecil chia seeds (pasti kan minum air masak byk ye sbb chia ni panas sikit tp bagus utk yg sedang diet)..xnak letak pun xpe

Masuk satu sudu natural yogurts

Letak kismis ikut suka..nk letak kekacang pun blh tp sy xminat campur buah dgn kacang

Last skali letak honey agak2 utk rasa manis2 buah je ye dlm sesudu la

Siap..tutup n masuk fridge..bukan tempat beku yer kang jadi eskrem pulak hihi..selamat mencuba..

Buat agak2 utk makan esoknyer atau lusa je okey..senang je kan nk buat..buat la masa rasa nk mkn..xyah buat stock..ini bukan mcm dadih blh tahan berminggu2 okeyy syggzzz..oh ya,lagi satu klau nk buat bekas kecik2 pun blh buat sekali mkn..kang ada pulak yg kecam kata sama kalori mcm sepinggan nasi lemak pulak kan..padahal kita buat satu jar sehari bkn suruh peghabis skali hadap..blh faham ye


Asam Jawa Dan Bedak Sejuk, Tip Hilangkan Parut Jerawat. Boleh Cuba Petua Wanita Ini Kongsikan.

Siapa yang tak nak cantik. Biarpun wanita itu sudah berkahwin atau anak dara, penampilan diri amat penting untuk memberikan keyakinan diri. Bagi wanita yang berkahwin, cantik bukan sahaja untuk suami tetapi sebagai penjagaan diri seumur hidup.

Salah satu masalah kecantikkan yang dialami oleh wanita adalah masalah jerawat. Ia terjadi disebabkan banyak faktor antaranya perubahan horman, pori-pori tersumbat dan penggunaan produk kecantikkan yang mengandungi bahan merkuri yang membahayakan kulit wajah.

Apabila jerawat mula memenuhi muka, ia tentu memberi kesan kepada penampilan diri sehingga wajah kelihatan kusam dan tidak berseri. Biarpun jerawat telah kering ia tetap meninggalkan parut hitam di wajah. Ia mengakibatkan wajah seakan tidak sekata dan licin. Menerusi petua yang dikongsi oleh wanita ini,Muyassarah Samad, mengunakan tiga bahan iaitu asam jawa dan bedak sejuk dengan campuran air untuk menghilangkan parut jerawat.

IKUTI PERKONGSIAN INI

Tips hilangkan parut jerawat.

Bahan-bahan dia semua natural..non – chemical dan homemade. Semestinya senang.. tak susah pun..semudah 1,2 dan 3.

1.asam jawa
2.bedak sejuk
3.air kosong

Petua ni memang sarah dah amalkan 5 tahun dari zaman remaja*lani pon remaja lagi. kalau nak nampak marvelous kena amalkan setiap malam in syaa ALLAH seminggu parut dah hilang.2011 n 2012 masa tu muka sarah teruk sangat jerawat,parut sampai malu nak keluar rumah . Maybe perubahan hormon kot..Hahaha

Now Sarah share step by step di setiap gambar

Selamat mencuba!


Pensyarah Pertanian Ini Kongsi Cara Buat Baja Guna Perut Ikan, Rupanya Pokok Jadi Lebih Subur Dan Daun Besar-Besar.

Bagi yang minat berkebun, pastinya sentiasa mencari ilmu baru dan pelbagai petua untuk memastikan pokok subur dan mengelak serangga.

Selain tahu menanam dan menjaga pokok, pengetahuan mengenai baja juga perlu untuk memastikan pokok subur. Siapa yang tak gembira apabila melihat hasil tanaman menjadi.

Sebenarnya ada baja yang boleh membuatkan pokok makin subur dan sayur jadi besar. Nak tahu caranya ikuti perkongsian saudara Norahim Ibrahim menerusi grup Kebun Bandar: Jom Tanam Sendiri yang merupakan seorang pensyarah kanan,juga penyelidik di dalam bidang pertanian organik di Universiti Teknologi Malaysia (UTM). Kini beliau giat menjalankan projek dan program-program berkaitan pelestarian alam sekitar melalui kitar semula sisa organik.

Ikuti perkongsian beliau.

Hari ni ke pasar. Ada lebihan sisa perut ikan tu saya peram dengan gula melaka sebagai baja tanaman (MOL Ikan). Memang sudah lama saya amalkan cara ini kerana ikan merupakan sumber amino asid yang sangat baik untuk tanaman. X kiralah sayuran, tanaman berbuah, hatta pokok bunga sekalipun, inilah baja semulajadi yang mudah diperolehi dan disediakan.

Sukatan

Saya kongsikan cara saya membuat baja ikan di sini. Nisbah perut ikan dan gula merah =1:1. Contohnya 1kg perut ikan + 1kg gula merah. Peramkan 3~4 minggu. Tutup. Simpan di tempat gelap. Lepas tu tapis patinya.
Kadar bancuhan
10ml pati + 1L air…. siram…
Senang, kan?

Tanaman halia

Pokok cili gemuk-gemuk hasilnya

Buah terung yang lebat.

Duan kunyit.

Pokok terung

Pokok kesum subur hingga mengeluarkan bunga.

Selamat mencuba.


Rupanya Ini Abang Runner Viral Baca Al-Quran Sambil Tunggu Order, Dapat Tajaan Makan Berbuka Puasa Sebulan.

Sesungguhnya di bulan Ramadan ini ramai yang ‘berebut’ untuk melakukan amalan supaya mendapat pahala berlipat ganda.

Lantaran itu, sesibuk mana pun kita, tetap akan luangkan masa untuk meraikan bulan yang mulia ini.

Baru-baru ini telah tular kisah mengenai seorang pemuda runner sedang membaca Al-Quran sementara tunggu tempahan.

Malah ada warganet maya yang merakamkan aksi anak muda itu berjanji untuk hadiahkan belanja makan percuma di gerai untuk berbuka selama sebulan.

Terbaru, warganet  berkenaan menerusi facebooknya, telah mengotakan janjinya. Kelihatan menerusi perkongsiannya, dia dan runner berkenaan, Mohd Rahmat Mohd Amin sedang menjamu selera.

Ada yang komen yang baik ada yang komen negatif Dan ada juga bersangka ini semua konten.walhal Saya Tidak pernah berjumpa beliau.

Saya post di fb ,disebabkan Saya Tidak dapat singgah Dan mencuri gambar dalam Masa Saya hendak pulang ke rumah Dan Saya berada diseberang jalan.

Tidak semua Kita boleh paksa untuk orang suka tentang perkara ini,Dan Saya sudah niat untuk berbagi rezeki dbulan yang mulia ini.tidak miskin seseorang hambanya kalau selalu berbagi rezeki.

Budak nya Baik Dan peramah,Dan kami bercerita semalam tentang amalan-amalan yang baik di buat sepanjang ramadhan untuk kejar pahala bersama.

Kalau kamu perlukan Perkhdimatan runner boleh saja hubungi dia ya.insyallah Kita support usaha pemuda ini untuk mencari nafkah .

Terima kasih Yang sentiasa mendoakan dia, Dan yang mahu bekenalan boleh Tapi untuk menerima rusuk mu mungkin Tidak boleh sebab dia sudah berkahwin.

“Beramal mengejar pahala Dan saling berbagi rezeki itu juga satu pahala.

Bintang kecil: Puasa Tu Wajib, Tiada Puasa ‘Yang Yuk’ | Hikayat 1001 Malam | BINTANG KECIL

Episod 3 : Abdul Mukmin VS Abdul Fajir

Berpuasa jadi bekalan dan perisai orang beriman dan supaya tak terjebak ke lembah maksiat serta kejahatan. Sebab tu bulan puasa ni kita kena jadikan diri kita lebih ke arah Abdul Mukmin dan elak jauh-jauh dari Abdul Fajir.
Nak tahu apa tu Abdul Mukmin dan Abdul Fajir, kenalah saksikan 1001 Malam di Youtube Channel Bintang Kecil bermula 1 Ramadan ini pada jam 6.30 petang bersama pengacara jemputan PU RIZ.
Jangan lupa kawan-kawan Bintang Kecil semua!

Program ini disokong sepenuhnya oleh
TATEH, jenama yang Prihatin, Selesa dan Dipercayai.

Follow dan subscribe Youtube Channel Bintang Kecil
#BintangKecil #KitakanJuara #1001Malam

KELUARGA TALK: Nwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM). Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridz


Buat Ni Pada Diri Sendiri Sebelum Tidur. Kesannya Luar Biasa!

Memanfaatkan dengan ‘memasukkan’ data-data positif pada anak-anak sebelum mereka tidur, itu lazim kita lakukan.

Ini memandangkan kita tahu ketika minda anak-anak berada pada separa sedar, setiap apa yang dibisikkan mampu mempengaruhi diri seseorang dari segi kesan fizikal atau emosi.

Hal yang sama dikongsikan oleh Najmi Nawawi dan turut mengingatkan beberapa perkara yang mungkin kita terlupa untuk buat pada diri sendiri.

Ini perkongsiannya.

Ramai yang sudah amalkan. Sebelum anak mereka tidur, dijadikan waktu terbaik untuk install segala perkara yang positif dalam minda anak-anak. Bisik terus pada telinga anak-anak, saat anak-anak mengantuk.

“Maryam budak yang baik.”
“Aisyah ialah anak solehah.”
“Maryam dengar cakap daddy mommy.”
“Aisyah sangat pandai dan bijak.”

Yang ramai orang tidak amalkan, ialah bisik pada diri sendiri. Untuk dapatkan hasil yang terbaik, ingat 3 langkah ini.

Pertama PENGAKUAN

“Najmi ialah seorang daddy yang baik.”
“Najmi seorang daddy yang bersabar.”
“Najmi parent yang baik untuk Maryam & Aisyah.”
“Najmi, daddy yang sangat bertanggungjawab.”

inline_image_preview.

Kedua BAYANGKAN

Letakkan diri kita dalam pengakuan tadi. Bayangkan kita melaksanakan. Bayangkan Najmi tengah jaga anak-anak. Najmi tengah peluk anak-anak dan Najmi tengah didik anak-anak dengan penuh kesabaran. Cuba buat bayangan visual se-detail yang mungkin.

Ketiga RASAKAN

Letakkan diri kita dalam keadaan yang telah berjaya. Seronok. Bahagia. Bersama anak-anak. Senyum dalam kebahagiaan yang sebenar-benarnya. Saat ini, matlamat sudah tercapai. Seolah-oleh kita telah berjaya reset dan rewire minda kita.

Begitulah. Positif pada diri sendiri.


Gabungkan Nama Suami & Isteri, Tu Yang Buat 10 Beradik Ni Namanya Unik & Tersendiri!

Menggabungkan nama suami dan isteri yang terdiri daripada suku kata tertentu, pastinya akan tercipta sebuah nama yang cukup unik dan tersendiri.

Ini sebagaimana yang dilaporkan oleh Sinar Online berkenaan kisah keluarga besar Umar@Omar Ibrahim, 78, bersama dua isterinya, Siti Zaharah Daud, 68, dan Rokiah Ngah, 58.

Mereka punya cara istimewa dan unik menamakan 10 anak, empat daripadanya wanita dengan gabungan nama masing-masing iaitu Umzarul.

Um yang mewakili Umar, Za membawa maksud Zaharah dan Rul iaitu Rokiah.

Nama itu menjadi identiti keluarga berkenaan daripada anak sulung, Mohd Umzarulisham yang kini berusia 48 tahun hinggalah anak bongsu, Umzarul Fatihah, 29.

Anak keempat keluarga berkenaan, Mohd Umzarulfaiz, 41, berkata, setiap daripada nama itu dipilih oleh bapanya sendiri yang mana anak lelaki pangkal nama dimulakan dengan Mohd Umzarul sementara anak perempuan Umzarul.

“Orang luar memang akan pelik kalau lihat senarai nama keluarga kami, semua sama hanya nama belakang yang berlainan.

“Bagi saya, inilah identiti yang dicipta ayah untuk menunjukkan betapa pentingnya hubungan kekeluargaan. Pergilah ke mana pun dan dengan hanya melihat nama, orang tahu kami adik-beradik,” katanya.
Mohd Umzarulfaiz menganggap kurniaan nama mereka sekeluarga unik dan istimewa.

Nama: Mohd Umzarulfaiz
Umur: 41 Profesion: Jurukamera
Isteri: Hamimah Hamid Anak: Nur Ain Shauqina
Adik-beradik:
– Mohd Umzarulisham
– Umzanurain
– Mohd Umzarulazijo
– Mohd Umzarulamri
– Mohd Umzarulhaq
– Umzarul-An-Nur
– Umzarul Nadiah
– Mohd Umzarulfadlamminallah
– Umzarul Fatihah